Биржада пахта ёғи, шакар ва полиэтилен нархи пасайди — Review.uz\nБиржада пахта ёғи, шакар ва полиэтилен нархи пасайди\n"Ўзбекистон республика товар-хом ашё биржаси" АЖнинг барча савдо платформаларида ўтган ҳафта давомида 1 447,7 млрд сўмлик товарлар сотилган. Очиқ биржа савдолари орқали савдога қўйилган пахта ёғи (6,6%га), шакар (2,4%га) ва полиэтилен (0,8% га) маҳсулотларининг кунлик ўртача нархи пасайди.\nЎтган ҳафта давомида, яъни 3 январь – 9 январь кунлари "Ўзбекистон республика товар-хом ашё биржаси" АЖнинг барча савдо платформаларида 1 447,7 млрд сўмлик товарлар сотилган бўлиб, бу аввалги ҳафтага нисбатан 22,1% га камдир, деб хабар бермоқда ЎзРТХБ ахборот хизмати.\n94,7% - биржа савдолари;\n0,1% - кўргазма-ярмарка савдолари;\n4,7% - электрон давлат харидлари;\nКичик бизнес ва хусусий тадбиркорлик субъектлари иштирокида тузилган битимларнинг умумий ҳажми 428,2 млрд сўмни ташкил қилди. Давлат харидлари тизимларида ўтказилган электрон савдолар натижасида бюджет ва корпоратив буюртмачиларининг қарийб 5,0 млрд. сўмлик маблағлари тежалди.\nКўриб чиқилаётган давр мобайнида онлайн аукцион орқали 3 014 та авторақамлар сотилди, сотилган давлат рақам белгиларининг умумий суммаси 6,0 млрд сўмни ташкил қилди.\n7,1% биринчи тоифадаги авторақамларга;\n13,5% тўртинчи; 20,1% бешинчи;\n38,7% олтинчи тоифа авторақамларга тегишлидир.\nКўриб чиқилаётган даврда полиэтиленнинг барча маркалари бўйича шаклланган кунлик ўртача нархлар маҳсулотнинг бир тоннаси учун 16 111,2 минг сўмдан 15 980,4 минг сўмгача, яъни 0,8% га пасайди.\nЎтказилган савдоларда ҳар куни ўртача 67 харидор иштирок этди.\nБарча товарлар учун ҳафталик котировкалар билан мазкур ҳавола орқали танишиб чиқишингиз мумкин


Lifestyle 14:14 / 19.09.2019 23370\nТарифлар ошишини тўхтатиб қололмаймиз, аммо квитанцияларда қайд этиладиган рақамларни камайтириш қўлимиздан келади. Коммунал хизматларга камроқ пул сарфлашнинг бир неча чоралари билан таништириб ўтамиз.\n1. Термоизоляция тизимларини текширинг\nҲозирги кунда аксарият хонадонларда эски ёғоч деразалар ўрнини пластик ромлар эгалламоқда. Улар ишончлироқ, аммо вақт ўтиши билан монтаж ишларида фойдаланилган кўпик қурийди, резина-зичлагичлар дағаллашади. Деразадан шамол кирмаётганига аминмисиз? Жавоб қониқарсиз бўлса, тирқичларни беркитинг, акс ҳолда қишда кўчани иситасиз. Шунингдек, кириш эшиклари термоизоляциясини ҳам кўздан кечиринг.\n2. Хона ҳароратини назорат қилинг\nУшбу тавсия мустақил иситиш тизимига эга хонадонлар учун амал қилади.\nИшга кетишдан ёки кичик сафар олдидан радиаторларни пасайтиринг. Бўш хоналарни иситишдан нима фойда? Қайтишингиз билан батарея вентилини буриб хонани қулай ҳароратгача иситиб оласиз. Таймерли термостат ёрдамида иссиқликни назорат қилиш энг қулайидир.\nУй исиб кетса, деразани очиш ўрнига батарея ҳароратини пасайтириш мақбулроқ иш.\n3. Чўғланма лампалар ўрнини LED эгалласин\nБу маблағ талаб қилади, аммо чиқимни оқлайди. LED туридаги чироқлар оддий лампаларга нисбатан 8-10 баробар кам энергия сарф қилади.\n4. Чиқаётганда чироқларни ўчиринг\nСийқаси чиққан тавсия, аммо биз бу қоидани тез-тез бузиб турамиз. Буни болаларга ўргатиш айниқса муҳим. Уйда бўлмаган вақтингизда ҳамма хонани ёритишмасин.\n5. Ҳаракат датчикларини ўрнатинг\nБу қурилмалар нафақат кўп қаватли уйлар йўлаклари учун қулай, балки ҳовлилардаги террас (пешайвон) ва чердак, йўлаклар, балкон, омборча ва бошқа кам ташриф буюрилувчи ва чироғи кўп ёниқ қолувчи жойлар учун ҳам фойдали.\n6. Маиший техникадаги қувват тежаш самарадорлигини текширинг\nЗамонавий маиший техника воситалари қувват унумдорлиги синфларига бўлинади.\nУ қанча юқорилаган сари (А++, А+, А) ускуна соатига шунча кам қувват сарфлайди. Агар сиздаги музлатгич ва кир ювиш машинаси С’дан паст белгига эга бўлса, уларни алмаштириш ҳақида ўйлаб кўришингиз керак. Ҳа, бу ҳам пулга бориб тақалади, аммо узоқ йиллик муддатни инобатга олсангиз, фойда анчагина миқдорни ташкил этишини сезасиз.\n7. Музлатгични тафтиш қилинг\nЭшикчалардаги резина қопламаси ва музхонани текширинг. Синтетик қистирмалар чала ёпилса, совутиш бесамар кетади. Маҳсулотлар сархиллиги йўқолади ва электр энергияси исроф бўлади.\nМуз қатламлари ҳам музхонадаги, ҳам совутиш бўлимидаги самарадорликни пасайтиради. Музлатгични мунтазам эритиб туришга ҳаракат қилинг, жараён гигиенадан бошқа мақсадлар учун ҳам ўтказилади.\n8. Музлатилган маҳсулотларни эртароқ олиб қўйинг\nБиринчидан, табиий муздан эритиш фойдалироқ. Иккинчидан, маҳсулот бир неча соатда ўзи эриши мумкин бўлганда микротўлқинли печни ёқишга на ҳожат?\n9. Электр-плитани эртароқ ўчиринг\nЭлектроплитанинг устки қисми, одатда, керамик материаллардан ишлаб чиқарилиши сабабли иссиқликни анча узоқ вақт сақлаб туради. Шунинг учун тайёрланаётган таом рецептининг охирида «яна 5-10 дақиқа паст оловда димланг» деб ёзилган бўлса, плитани қўрқмасдан ўчираверишингиз мумкин. Қоплама совигунча, овқат пишишга улгуради.\n10. Тез қизувчи материалдан тайёрланган идиш ишлатинг\nКерамика, шиша ва мис буюмлар қуйма темир ва пўлатга нисбатан тез қизийди. Физика қонуни. Товангиз қанча тез исиса, шунча кам газ кетади. Иқтисод қонуни.\n11. Электрочойнакни ҳозир керак бўлган миқдордан ортиқ сув билан тўлдирманг\nЭлектрочойнак қувватни кўп сарфлайди. Тўла 2 литрли чойнакни қайнатиш учун 5 дақиқа атрофида вақт кетади. Аммо доим ҳам қайноқ сувнинг ҳаммасини бирданига ишлатасизми?\n12. Чангютгични тозаланг\nЧангютгич ҳам кўп электр сарфлайди. Чанг ва чиқинди халтаси тўлган вақтда эса яна икки баробар кўп қувват талаб қилади, самарадорлик эса аксинча нолга тушиб кетади. Битта жойда ўн марталаб қайта-қайта тозалашга уринасиз. Бу нафақат қўшимча вақт, балки қўшимча киловаттни ҳам совуради.\n13. Кир ювиш машинасини кам қувватли режимда ишга туширинг\nБиз кўпинча кир ювиш машинасини ёрлиқларига бефарқ ҳолда ишга туширамиз.\nСувни 60 °С’га иситиш 30 °С’га қараганда 4 баробар кўп электр токини талаб қилади.\nКирни кетказиш учун қайноқ сув (60 °С ва ундан юқори) доим ҳам зарурат эмас. Кейинги сафар шу ҳақида ўйлаб кўринг.\nЯна бир тежамкорлик усули — камроқ айланишлар сони билан сиқиш (1200 ўрнига 600 ёки 800). Ҳа, кийимлар нисбатан намроқ бўлади, лекин камроқ пулингиз кетади.\n14. Сантехник чақиринг\nЖўмрак томчилаётган ёки сув сизиб чиқаётган вақтда қувурдан сув эмас сизнинг маблағингиз оқяпти. Муаммоларни мустақил ёки ўз устаси кўмагида кечиктирмасдан бажаринг.\n15. Сувни тежаб ишлатинг\nЭшик тақиллаб қолганда ёки телефон жиринглаганда шошилиб югурманг, аввал жўмракни беркитинг.\n17. Фақат рўйхатда турувчилар учун тўланг\nКўпинча, лифтдан фойдаланиш, йўлакларни тозалаш, маиший чиқиндилар ва «капремонт» учун хонадонда рўйхатда турувчилар сонига қараб тўлов суммаси белгиланади. Акангиз ёки қайнонангиз ёхуд ўғлингиз аллақачон бошқа шаҳарга кўчиб кетган бўлса ҳам рўйхатдан ўчирилмаган бўлса, улар учун ҳам тўлашга тўғри келади.\nШу каби расмиятчилик ишларини вақтида бажаринг ва маҳалла фаолларини бундан хабардор қилинг.\n18. Коммунал ҳисоб-китоб дафтари тутинг\nАксарият истеъмолчилар коммунал хизматлари сифатидан эмас, унинг юқори тўловидан азият чекишади.\nДоимо тўлов қоғозидаги рақамларни ускуна кўрсаткичлари ва амалдаги тариф бўйича таққосланг.\nЭнергия таъминоти компанияларидан қайта ҳисоб-китоб қилиб беришни сўрашдан тортинманг. Энг асосийси коммунал тўловларни пенясиз тўлашга одатланинг.


Пингвинга Норвегия гвардияси генерали унвони берилди (Видео)\n21:57 / 22.08.2016 13248\nЭдинбург ҳайвонот боғидаги қирол пингвин Норвегия Қироллик гвардиясининг бригада генерали бўлди. Эдинбургда бўлиб ўтган тантанали маросимда пингвинга шундай юксак мақом топширилди. Бу ҳақида ВВС маълум қилди.\nПингвинга Нильс Улаф дея ном берилган. Эдинбург қироллик парадининг иштирокчилари пингвинга ҳурмат бажо келтиришди, парад бошқарувчиси Дэвид Элфрей эса уни лавозими кўтарилиши муносабати билан табриклади.\nБу Норвегия Қироллик гвардиясида хизмат қилувчи ва у ерда унвонга эга бўлувчи учинчи пингвиндир. Унвонга қадар Нильс Улаф гвардиянинг фахрий полковниги ва рамзи бўлган. Бундан ташқари, 2008 йилда у рицарликка қабул қилинган.\nМанбага кўра, пингвин ҳарбий хизматчиларни таний олади ва уларни кўрганида доим қувонади, эътибор марказида бўлганда эса ҳузурланади. Журналистларнинг таъкидлашича, назорат пайтида Нильс сафдаги гвардиячиларни диққат билан текширади.\nНорвегия Эдинбург ҳайвонот боғига биринчи қироллик пингвини 1913 йилда совға қилинган. 1972 йилдан Эдинбург ҳайвонот боғининг пингвинлари Норвегия Қироллик гвардиясининг рамзига айланади. Гвардия ҳар сафар ҳайвонот боғига келганида пингвинларга ҳарбий унвонлар берилади.\nГвардия рамзи бўлган пингвин анъанага кўра, Нильс Улаф деб номланади. Ушбу анъанани бошлаб берган Нильс Эгелиен шарафига пингвинларга шундай исм берилади. Улаф эса, Норвегия қироли - Улаф V номидан олинган.\nБиринчи Нильс Улаф 1987 йилда гвардия сержанти сифатида ҳаётдан кўз юмган. Кейин иккинчи Нильс Улаф тайинланган, ундан сўнг учинчиси...Ҳар бир пингвин аввалгиси қайси унвонда жон берган бўлса, ўша унвонда хизматни бошлаган. Айнан шу сабаб ҳозирги Нильс Улаф бригада генерали даражасигача кўтарилишга муваффақ бўлган.


07.07.20 15:30\tmsk\nTechcrunch.com сайти фотосурати\nFacebook, Google ва Twitter ижтимоий тармоқлари Ҳонконг ҳукумати томонидан фойдаланувчиларга оид берилган саволларга жавоб бермай қўйди, деб хабар беради Reuters. Хитойнинг Ҳонконг устидан назоратни кучайтиришга қаратилган миллий хавфсизлик қонунини қабул қилгани ва бунинг ортидан ҳукумат муҳолифат кучларини таъқид қилиши мумкинлиги сабаб мана шундай қарорга келинган.\nFacebook (компанияга WhatsApp ва Instagram тегишли) мурожаатида айтилишича, «миллий хавфсизлик қонунига тўлиқ баҳо берилгунча» барча сервисга тушадиган мурожаатларни қайта ишлаш тўхтатилган. Ўз навбатида Twitter маъмурияти мазкур қонун асоратларидан «жиддий хавотирда» эканига ишора қилади.\nGoogle компанияси агар мурожаат Ҳонконгдан тушган бўлса, у ҳолда контентларни ўчириб ташлаш масалаларини кўраётганини маълум қилди. Материкдаги Хитойда Google, Facebook ва Twitter блокланган, лекин Ҳонконгда улар ҳанузгача ишлаётган эдилар.\nИжтимоий тармоқлар у ёки бу мамлакат мурожаат қилганда фойдаланувчига доир маълумотларни тақдим этиши мумкин.\nМиллий хавфсизликка оид қабул қилинган қонунда провайдерларнинг полиция билан ҳамкорлик қилиши шарт қилиб кўрсатилган, жумладан, суд қарорисиз у ёки бу маълумотни ўчириб ташлаш борасида.\nБу вазиятда TikTok видеосервиси (у ByteDance хитой компаниясига тегишли ва глобал аудиторияга мўлжалланган, лекин қитъавий Хитойда блокланган) бир неча кун ичида Ҳонконг бозоридан кетишини маълум қилди.\nХитой парламенти томонидан қабул қилинган миллий хавфсизликка доир қонун миллий қонунчиликнинг Ҳонконг ҳудудида ҳам амал қилишини кўзда тутади ва ташқи кучларни ўлка ишларига аралашувини тақиқлайди. Бундан ташқари, ушбу қонун Хитой махсус хизматларига Ҳонконгда «бурч ва миллий манфаатларни ҳимоя қилиш учун» ваколатхона очишига рухсат беради.\nЯнги қонун халқаро миқёсда бахс-мунозараларга сабаб бўлди. АҚШ Давлатат департаменти бундай ҳолатда Ҳонконг автономия мақомини йўқотишини айтади (бундай вазиятда АҚШнинг Ҳонконгдаги иқтисодий устунлигига путур етади). Давлат котиби Майк Помпео қонун қабул қилинишини минтақада «эркинликнинг барҳам топиши» дея баҳолади. АҚШ Сенати куни-кеча Хитойга нисбатан санкциялар қўллашни ёқлаб чиқди.\nҲонконг «битта давлат, иккита тизим» курси бўйича расман Хитойнинг маъмурий ҳудуди ҳисобланади. Лекин унга кенг автономия ҳуқуқлари берилган, жумладан у полиция ва молиявий тизимни назорат қилиши мумкин.


Лола навбатдаги клипида ҳам Йигитали билан ҳамкорлик қилмоқда(Фото) » Ўзбекистон янгиликлари – Zamin.uz\n24-08-2016 | 13:45\nZAMIN.UZ / Маданият / 24 Август 2016 года1 107\nХонанда Лола ўзининг “Хабар ол” деб номланган қўшиғига клип суратга олмоқда. Бу ҳақда хонанда ўзининг "Инстаграм" даги саҳифасида маълум қилди. Маълумотларга кўра, клипда бош қаҳрамонларни актёр Йигитали Мамажонов ва хонанданинг маъмури Амалия гавдалантирмоқда. Йигитали ва Амалиянинг бирга тушган суратлари актёрнинг “Инстаграм”даги саҳифасида пайдо бўлгач, актёрнинг мухлислари қизғин баҳс-мунозарага киришиб кетди. Лола “Соғиндим” клипида ҳам Йигитали билан бирга суратга тушгани анча шов-шувларга сабаб бўлган эди.Манба: Даракчи.уз


Афғон оғуси асосий хавф манбаи бўлиб қолмоқда\n18 май 2021, Тошкент вақти: 05:34\nБМТнинг гиёҳванд моддалар ноқонуний савдоси ва жиноятчиликка қарши курашувчи идораси эълон этган янги ҳисоботга кўра, жаҳон бўйлаб 15 миллион одам гиёҳвандликка ружу қўйган.\nНаркотик моддасини истеъмол қилиш оқибатида эса йилига юз минг одам ҳаётдан кўз юммоқда.\nБМТ мутахассисларига кўра, Афғонистон гиёҳванд моддалар етиштирувчи асосий давлат бўлиб қолмоқда. Жаҳонда етиштириладиган героин моддасининг 92 фоизи ушбу давлат ҳиссасига тўғри келади, яъни йилига 3 ярим минг тонна героин Афғонистондан бошқа давлатларга чиқарилади.\nАфғонистонда етиштириладиган гиёҳванд моддалари авваллари Покистон ва Эрон орқали Европага олиб чиқилган бўлса, Совет Иттифоқи парчаланганидан кейин бу моддалар Марказий Осиё давлатлари орқали ҳам олиб ўтила бошланди.\nБМТ ҳисоботида келтирилишича, коррупция ва порахўрлик, чегараларнинг кучли назорат этилмаслиги Марказий Осиё мамлакатларини гиёҳванд моддалар сотувчилари учун қулай ҳудудга айлантирган.\nКичик пора эвазига гиёҳванд моддалари осонликча Ўзбекистон ва Тожикистонга, у ердан эса Европага чиқарилмоқда.\nБМТ маълумотларига кўра, Афғонистон пойтахти Кобулда бир грамм героин нархи 3 доллардан ошмайди.\nЕвропанинг йирик шаҳарларида эса бу нарх 100 долларни ташкил қилади. Британия пойтахтида эса бир грамм героин нархи 130 доллардан ошади.\nЖаҳон бўйлаб бангфурушлар героин савдосидан кўрадиган даромад ҳажми 65 миллиард долларни ташкил қилиши айтилади.\nШунингдек, наркотиклар ноқонуний савдоси Ал-Қоида ва Толибон каби террорчи гуруҳларга миллионлаб доллар фойда келтирмоқда.\nБМТ ҳисоб-китобларига кўра, Афғонистондаги Толибон ҳаракати ҳам наркотиклар савдосидан йилига 160 миллион доллар даромад кўраяпти.\nБМТнинг гиёҳванд моддалар ноқонунуний савдоси ва жиноятчиликка қарши курашувчи идораси халқаро ҳамжамият Афғонистонда гиёҳванд моддалар етиштирилишига қарши кураш масаласига жиддий эътибор қаратиши ва бунинг учун лозим бўлган маблағлар ажратиши керак, дея хулоса қилади.\nШунингдек, ташкилот мутахассисларига кўра, Афғонистондаги гиёҳванд моддалар сақланадиган йирик омборлар аниқланиб, йўқ қилиниши лозим.\nБМТ ҳисоб-китобларига кўра, ҳозирги пайтда Афғонистондаги ана шундай яширин омборларда тахминан 12 минг тонна гиёҳванд моддаси сақланаётган бўлиши мумкин.


Фурқат туманида 21 нафар аёлга имтиёз асосида 48 та замонавий тикув машинаси берилди\nФарғона вилояти Фурқат туманида 21 нафар тикувчи аёлга имтиёз асосида 48 та замонавий тикув машинаси берилди. Бу ҳақда туман ҳокимлиги ахборот хизмати хабар берди.\nФото: Фурқат туман ҳокимлиги ахборот хизмати\nҚайд этилишича, тумандаги «Тадбиркор аёл» уюшмаси томонидан тикувчилик қобилияти ва ҳунари бор, лекин нақд пулига тикув машиналари сотиб олиш имконияти етарли бўлмаган аёллар тоифалари ўрганилган. Уларга банклардан имтиёз асосида 3 йил муддатга йиллик 15 фоиз ставкаси билан кредитлар олиниши ҳамда замонавий тикув машиналари олиб келинишига амалий ёрдам кўрсатилган. 18 сентябь куни тумандаги 21 нафар тикувчи аёлга имтиёз асосида 48 та замонавий тикув машинаси олиб келиниб, тарқатилган.\nАввалроқ Ўзбекистон туманида «темир дафтар»даги 19 та оиланинг 16 ёшга тўлмаган болаларига жами 14 млн сўм ёрдам пули берилгани, Қўштепада кам таъминланган оилалар фарзандларига 500 минг сўмдан берилгани ҳақида хабар қилинганди.\nУндан ташқари, Андижон вилояти Хўжаобод туманида 25 нафар мактаб битирувчисига тикув машиналари топширилгани ҳамда Нуробод туманида 25 нафар ижтимоий ҳимояга муҳтож хотин-қизга тикув машиналари берилгани ҳақида хабар берилган.


09:36, 11.04.2019 // 116470\nИлк бор қора туйнукнинг шарпаси суратга олинди. Фаннинг навбатдаги ютуғига ўзбек олимлари ҳам ҳисса қўшди\n10 апрель куни жаҳоннинг турли жойларида бир вақтнинг ўзида бўлиб ўтган олтита матбуот конференциясида илм-фаннинг оламшумул ютуғи эълон қилинди: Event Horizon Telescope илмий коллаборацияси тарихда илк бор ўта массив қора туйнук шарпасининг суратини олишга муяссар бўлди. Хўш, у ўзи нима, унинг аҳамияти нимада, ўзбекистонликларга бунинг нима қизиғи бор? Бу ҳақда «Дарё» колумнисти, физик олим Пўлат Тажимуратов ҳикоя қилади.\nЗамонавий физиканинг икки катта «фарзанди» бор; шулардан бири — коинот катта миқёсда қандай ишлашини тушунтириб берадиган умумий нисбийлик назарияси. 1915 йилда Альберт Эйнштейн томонидан эълон қилинган бу ғояга кўра гравитация, яъни бутун олам тортишиш кучи аслида масса таъсирида фазо ва вақтнинг эгриланишидир. Массага эга бўлган ҳар қандай жисм ўзи атрофида фазо ва вақтни эгрилайди, масса қанча катта бўлса, эгрилик ҳам шунча кучли бўлади.\nЭйнштейн майдон тенгламаларининг биринчи аниқ ечимини немис физиги Карл Шварцшильд топган. У шар шаклида тақсимланган модданинг атрофида фазо-вақт эгрилигини ўрганаётиб ғаройиб бир натижа олган: берилган массали модда маълум бир ўлчамгача сиқилса, унинг тортишиш кучини енгиб бўлмай қолади, модданинг ҳаммаси марказдаги бир нуқтада тўпланади, унинг атрофида эса фаразий математик сирт — ҳодисалар горизонти ҳосил бўлади. Бу сиртдан «ичкарига» ўтган ҳеч нима қайтиб чиқа олмайди, ҳатто ёруғлик ҳам. Айнан шу сабабли бундай жисмлар кейинчалик «қора туйнук»/«қора ўра» деб ном олган.\nШу пайтгача қора туйнуклар (ёки уларга жуда ўхшаш жисмлар) мавжудлигига кўплаб билвосита далиллар топилган, лекин улар бевосита кузатилмаган эди. Шу ерда диққатлироқ ўқувчилар «қора туйнукдан ёруғлик ҳам чиқмаса, уни қандай кузатиш мумкин ўзи» деб жуда ўринли савол бериши мумкин. Гап шундаки, одатда қора туйнуклар атрофида у ён-атрофдан «суғуриб» олган модданинг қолдиқлари — чанг ва газ тўдалари бўлади. Модда қора туйнукка қулаб тушаётганида унга яқинлашган сайин унинг атрофида тобора тезроқ айланиб, катта ҳароратларгача қизийди ва ўзидан нурланиш чиқара бошлайди. Бундан ташқари, коинотдаги миллиардлаб манбалардан чиқаётган нурланиш ҳам қора туйнукнинг ёнидан ўтади. Ҳодисалар уфқи яқинида гравитация жуда кучли бўлгани сабаб нурларнинг йўли эгриланади, яъни қора туйнук ўзига хос линза вазифасини ўтаб, нурланишни фокуслайди. Натижада биз у томон қараганда ёруғ ҳалқа ичидаги қора доғ — ўзига хос шарпани кўрамиз. Шарпанинг шакли қора туйнукнинг параметрларига боғлиқ равишда турлича бўлиши мумкин, ва унинг геометрик параметрлари асосида қора ўранинг физик параметрларини аниқлаб бўлади. Демак, қора туйнукларни топишнинг бир йўли — умумий нисбийлик назарияси доирасида ҳисоб-китоблар орқали шарпанинг шакли қандай бўлиши мумкинлигини аниқлаш ва осмонда шунга ўхшаш объектларни қидириш.\nБироқ юлдуз массасидаги қора туйнуклар одатда жуда кичик (масалан, бизнинг Қуёшимизникидек массага эга бўлган қора туйнук радиуси атиги 3 километрга тенг бўлади), шу сабабли кузатиш учун галактикалар марказларида жойлашган ўта массив қора туйнуклар афзалроқ. Ва ҳатто шу ҳолда ҳам бир телескопда қора туйнук шарпасини кўришнинг иложи йўқ — бунинг учун телескоп ўлчами Ер куррасига баробар бўлиши керак, чунки кўринма ўлчамлари энг катта бўлган иккита қора ўранинг шарпаси Ойнинг кўринма катталигидан миллион баробар кичик бўлади.\nEvent Horizon Telescope лойиҳаси бу масалани стандарт усулда ҳал қилди — Ер билан баробар битта катта телескопни ишлатиш ўрнига Ернинг турли жойларида жойлашган саккизта радиотелескопдан фойдаланиш режалаштирилди. 2017 йил апрель ойининг бошида телескопларнинг ҳар бири жойлашган ҳудудда об-ҳаво кузатиш учун қулай бўлди ва тўрт кун давомида бу телескоплар M87 галактикаси марказини кузатди. Бунда олинган ахборот ҳажми шунчалик катта эдики, уларни тармоқ орқали жўнатишнинг иложи йўқ эди (бунинг устига, баъзи телескоплар жойлашган ҳудудларда тармоқ йўқ, масалан Антарктидада), шу сабабли олинган маълумотлар қаттиқ дискларга ёзилиб, катта контейнерларда кема ва учоқлар орқали АҚШ ва Европада жойлашган икки марказга элтилди. Бу марказларда маълумотлар тўғрилиги ва бутунлиги қаттиқ текширилгач, улар тасвирни тиклаш учун олимларга берилди. Тасвир устида бир неча гуруҳ бир-биридан мустақил равишда ишлади (инсон омили таъсирини камайтириш учун). Шу билан бир вақтда назариётчилар табиатда мавжуд бўлиши мумкин бўлган минглаб ҳолатлар учун қора туйнук шарпаси қандай бўлиши мумкинлигини суперкомпьютерларда моделлаштириб, назарий тасвирларни ҳосил қилди. Кузатув маълумотларидан олинган сурат назарий тасвирлар билан солиштирилиб, улар бир-бирига яқин эканлиги тасдиқлангандан сўнггина тасвир оммага тақдим этилди.\nСуратда M87 галактикаси марказидаги ўта массив қора ўра шарпаси тасвирланган. Бу галактика биздан шу қадар узоқки, ҳатто ёруғлик ундан бизгача 50 миллион йил давомида етиб келади. Бироқ у жуда катта, биз билган галактикалар орасида энг каттаси. Унинг марказидаги қора ўра ҳодисалар уфқининг ўлчами юз миллиард километрга тенг, унинг массаси эса Қуёшникидан 6,5 миллиард баробар катта. Ёруғ ҳалқанинг бир қисми қалинроқ ва ёрқинроқ эканлиги қора ўра айланаётганидан далолат беради, бироқ айланиш тезлигини аниқ ҳисоблаш учун тасвир сифати ҳозирча етарли эмас.\nБу кичкинагина сурат — умумий нисбийлик назариясининг яна бир тасдиғи ва одамзотнинг олам тўғрисидаги тасаввурлари тўғри эканининг энг кучли далолатларидан бири. Бироқ кашфиётнинг илм-фандан ташқарида ҳам катта аҳамияти бор. Тадқиқот, инновация ва фан бўйича Европа комиссари Карлуш Моэдашдан иқтибос: «Бугун фан сиёсатга дарс беряпти. Юз йил аввал яшаган бир одам калласидаги ғоя башорат қилган тасвирни олиш учун оламнинг турли мамлакатларидаги минглаб одамлар бирга, уйғун ишлаши керак, ва фан сиёсатга бунинг иложи борлигини кўрсатяпти».\nЭнг қувонарлиси — бу кашфиётда Ўзбекистоннинг ҳам ўз ҳиссаси бор. ЎзРФА Астрономия институтининг профессор Бобомурат Аҳмедов бошчилигидаги назарий астрофизика бўлими ҳодимлари EHT лойиҳасининг назарий қисмида иштирок этиб, қора туйнуклар шарпаларига тегишли ҳисоб-китобларни бажарган, бўлим ходимларидан бири Аҳмаджон Абдужабборов эса шарпаларни тавсифлаш учун янги математик формализм яратган.\n23:36 Кеча // 119305\n22:51 Кеча // 119113\n10:59 Кеча // 101884\n09:12 Бугун // 81912


Қиличев СА рамзий термасида | "NAVBAHOR" FUTBOL JAMOASINING RASMIY WEB SAHIFASI\nҚиличев СА рамзий термасида\n20-22 апрель кунлари бўлиб ўтган еттинчи тур якунларига кўра “championat.asia” сайти ижодкорлари тур рамзий терма жамоасини эълон қилишди. Бу галги рамзий терма жамоадан олий лигада иштирок этаётган 10 та клуб вакиллари жой олишди. Ғузорнинг “Шўртан” клуби билан ўтган учрашувда “Навбаҳор” ғалабасини таъминлаган ярим ҳимоячимиз Ойбек Қиличев рамзий терма жамоадан жой олди. Қиличев Наманганда “Шўртан”га қарши ўтган учрашувнинг 79-дақиқасида рақиб дарвозасига белгиланган жарима зарбасини ажойиб тарзда амалга оширганди. Ойбек СА рамзий терма жамоасидан иккинчи бор жой олганлигини қўшимча қилиш жоиз. Футболчимиз 31 март куни Самарқандда “Динамо” билан ўтган учрашувда ҳам ғалаба голига муаллифлик қилиб, 4-тур қаҳрамонларидан бири бўлганди. Олдинги тур якунларига кўра рамзий терма жамоадан Асилбек Аманов (икки марта), Жаҳонгир Меҳмонов (икки марта), Мирзоҳид Ғофуров ва Ҳасанбой Эргашевлар жой олишганди.


МИБ - xabar.uz\nЎртадаги уч нафар фарзанд ҳам уларнинг турмуши сақланиб қолишига сабаб бўлолмади.\nМажбурий ижро бюросининг (МИБ) Бағдод туман бўлими тўртта сектор раҳбарлари билан баҳамжиҳат кўз кўриб, қулоқ эшитмаган тадбир ўтказди. Яъниким, тумандаги алимент тўловчи ва ундирувчилар ўртасида спорт мусобақаси ташкил этди.\nКеча Қашқадарёнинг Касби туманидаги маҳалла фуқаролар йиғини (МФЙ) раиси хизмат вазифасини бажарётган Мажбурий ижро бюроси (МИБ) ходимини болта билан жароҳатлагани хабари берилганди.\nТошкентда МИБ ва ЙПХ қўшма рейд ўтказмоқда\nЖорий йилнинг 24 ноябрида Мажбурий ижро бюроси Тошкент шаҳар бошқармаси ҳамда Тошкент шаҳар Йўл ҳаракати хавфсизлиги бошқармаси билан ҳамкорликда рейд бошлади.


Беҳзод Ҳошимов: «Кейинги 10 йилда ҳам, ҳатто 20 йилда ҳам ўртача даромадга етишимизнинг имкони йўқ»\nИқтисодиёт 16:26 / 10.10.2019 49633\nЎзбекистонлик иқтисодчи Беҳзод Ҳошимов Ўзбекистоннинг 2030 йилгача ривожлантириш концепцияси лойиҳаси ҳақида ўз фикрларини билдириб ўтди. Қуйида Ҳошимовнинг пости келтирилади.\n«Ўзбекистоннинг 2030 йилгача ривожлантириш концепцияси лойиҳасини муҳокамага қўйишибди. Ҳозирча шундай муҳим лойиҳа, афсуски, фақат рус тилида ёзилган. Ўзбекчада таржимасини ҳали қўйишмабди.\nАлбатта, камида 10 йиллик ривожланиш режаси қизиқ кўриниши мумкин, лекин мен бир нарсани тушунмаяпман, шу ҳам бўлса энг муҳим ҳисоб-китобларни. Ёмон гумон деб атайин шундай рақамлар қўйишган демайман, яхши гумон қиламан, яъни менимча хато холос.\nҚаранг, режага кўра, «реал ЯИМнинг 2,1 бараварга ва аҳоли жон бошига тўғри келадиган ЯИМнинг 2030 йилга бориб 3 бараварга ёки 2018 йилдаги 1533 доллардан, 4538 долларгача ошириш мақсад сифатида қабул қилинади. Ушбу мақсадларга эришиш учун иқтисодий ўсишнинг ўртача йиллик суръатини камида 6,4% даражасида ушлаб туриш керак.»\nКонверт орқасида ҳисоб: агар ялпи ЯИМ 2.1 баробар ўсди дейлик, яъни бугунги кунда 50.5 миллиард доллардан, 2030 йилда 106 миллиард долларга ўсди дейлик.\nОддий логарифмик тенглама: 50.5*(1+х)^10= 106.06. Шунда х=0.077, яъни ҳар йили камида 7.7 % ўсиш керак, қисқа қилиб айтса 6.4 % эмас.\nЭнди агар 6.4 % фоиз ўсиш бўлса-чи? ЯИМ қанча бўлади?\nЯИМ: 50.5*(1+0.064)^10=93 миллиард. Бу дегани биз 2.1 баробар эмас, 1.8 баробар ўсамиз.\nЛекин, 1991 йилдан умумий ЯИМни ҳисобласак, тахминан 4.7 %га ўсиб келдик. Бу ўсишнинг катта қисми аҳоли сони ўсиши деб ҳам бўлган, яъни шу 27 йилда аҳоли тахминан 50 %га ўсган.\nШунинг учун йилдан йилга киши бошига қанча ўсди десак, ҳисоб китоб қуйидагича:\nҚисқаси, аҳоли бошига биз мустақилликдан бери ўртача 3.2 %га ўсиб келдик (бу ерда битта соддалаштириш қиляпман, лекин маъно ўзгармайди). Энди, шу нуқтаи назардан 7.7 % ҳам 6.4 %га ўсишни жуда қийин деб ўйлайман. Балки эҳтимоли нолга яқин.\nОхирги йилни олайлик, 2018 йилда, киши бошига ўсиш 3.3% (манба: Жаҳон Банки) бўлган, бу ҳамма катта қурилишлар билан биргаликда, туристлар ва савдо кўпайиши билан биргаликда киши бошига ЯИМ атиги 3.3 %га ўсган. Оддий сўз билан айтсак, 2018 йил мисли кўринмаган фискал стимуллар йили эди, шунда ҳам, 3.3 %га ўсиш бўлди. Бу йил ҳам, умумий ЯИМ 5 % камга ўсади, киши бошига ҳисоблаш учун аҳоли ўсиш суратини айириш керак. Хуллас рақамлар тушунарсиз.\nЛекин бу рақамларда энг ғалатиси қуйидагича, режага кўра умумий ЯИМ 2.1 баробарга, киши бошига ЯИМ эса 3 баробарга ўсиши керак экан. Бу нарсани математик иложи йўқ. Қаранг, киши бошга ЯИМ дегани умумий ЯИМни аҳоли сонига бўлиш керак дегани:\nкиши бошига ЯИМ=ЯИМ/аҳоли сони.\nЭнди суръати 2.1 баробарга ошса, махраж ўзгармаса ҳам киши бошига ЯИМ, атиги 2.1 баробарга ўсади. Яъни, бизда аҳолимиз 2030 йилгача ўсиб келади деб олсак, унда аҳоли бошга ЯИМ 2.1 баробардан албатта кам бўлади дегани. Бу арифметик хато.\nЎзи математикага қизиқмасангиз ҳам, мантиқан фикрлаб кўринг, агар умумхалқ даромади 2.1 баробар ошса, қандай қилиб ҳар биримизнинг даромадимиз 3 баробарга ошади? Мантиқсиз-ку? Ёки аҳоли сони жиддий равишда камайиб кетади дейишмоқчими?\nЯъни, ўша ҳужжатдаги энг оптимистик сценарий билан, 2030 йилгача, йилига ҳақиқатдан тарихимизда мисли кўринмаган иқтисодий ўсиш суръатларида ўсиб келсак ҳам, 3 баробарга аҳоли бошига ЯИМ ўса олмайди. Бундан ташқари, келаси ўн йилда ҳар йили деярлик 8 %га ўсишимиз эҳтимоли ҳам ниҳоятда паст, чунки бундай суратда биз ҳеч қачон 3 йил ҳам ўсмаганмиз.\nЯна бир янглиш гап, «2030 йилга келиб аҳоли жон бошига ЯИМнинг эришилган қиймати Ўзбекистонни даромади ўртача даражадан юқори бўлган давлатлар қаторига киришга имкон беради». Бу ҳам, албатта, хато.\nБиринчидан, айтганимдек ҳатто уларнинг ҳисоби бўйича ҳам уч баробарга аҳоли жон бошига ЯИМ ўсмайди. Лекин мўъжиза бўлиб, шундай бўлиб қолса ҳам, унда киши бошига ЯИМ улар айтганидек 4538 долларни ташкил этади.\nДунёнинг ўртача аҳоли жон бошига ЯИМ 11928 доллар. Яъни энг нореалистик сценарий да ҳам, яъни ўн йилда, уч баробарга киши бошига ўсиш бўлса, шунда биз ўртача дунё ЯИМидан 2.5 баробар камбағалроқ бўламиз. Бунинг устига дунё иқтисоди ҳам жойида турмайди, яъни 10 йилда, дунёнинг ўртача ЯИМи ҳам анча ўсиб қолади. «Ўртача даромаддан юқори давлатлар» уёқда турсин, ўртачага ҳам чиқишимизга ҳали анча бор.\nМен буни ёзишимдан мақсад, биз режалар ёзганда ёлғондан тийилишимиз мақсадга мувофиқ бўлар эди. Тўғри, бизда шароит зўр эмас, лекин уни ёлғон орқали бўрттириб ёзиш умуман ҳеч кимга ёрдам бермайди. Биз кейинги ўн йилда ҳам, ҳатто йигирма йилда ҳам ўртача даромадга етишимизнинг имкони йўқ. Бу нормал нарса, буни тан олиб иш юритишимиз керак.\nХуллас, Иқтисодиёт вазирлигидан тушунтириш шарҳини кутиб қоламиз».\nТепадаги ҳисоб китобга қўшимча қилиб айтмоқчиман:\nЎзбекистоннинг сўмдаги реал ЯИМи икки баробарга, долларда аҳоли сонига ЯИМ эса уч баробарга ўсиши арифметик хато деган эдим.\nБерилган лойиҳада шундай рақамлар чиқишининг сабаби, бу доллар сўмга нисбатан тегишли пропорцияда арзонлашади дегани. Яъни, лойиҳанинг ғояси шуки, сўмда ҳисобласак ўсиш ЯИМини икки баробарга оширади, долларда эса уч баробарга.\nОддий қилиб айтсак, тасаввур қилинг, киши бошига бизда ЯИМ 100 сўм ва долларда бу 1 доллар.\nЭнди, 10 йилдан кейин реал киши бошига ЯИМ 200 сўм бўлди, лекин ўша пайтда долларда бу 3 доллар бўлиб қолди. Яъни, 1 доллар эндиликда 100 сўм эмас, балки 67 сўм. Бу дегани доллар сўмга нисбатан 33 фоизга арзонлашди.\nЛойиҳа ғояси ҳам худди шундай, сўмда реал ЯИМ 2 баробарга ўсади, долларда ЯИМ эса уч баробарга.\nБундай ҳолат бўлиши менимча қийин, чунки доллар сўмга нисбатан арзонлашиши, Ўзбекистон иқтисодий тарихида мисли кўрилмаган ҳолат, шунинг учун ҳам шу эҳтимоли кам вариантни умуман кўриб чиқмадим. Лойиҳани ёзган одамлар доллар сўмга нисбатан арзонлашиш механизмларини ёзиб ўтишса бўлар эди. Чунки одатда бу қандайдир қазилма ёки бошқа бир нарсанинг нархи кескин ошиб кетиши билан боғлиқ бўлади. Ривожланаётган лекин ресурслари кам бўлган мамлакат бундай муаммоларга дучор бўлмайди. Чунки ривожланаётган мамлакатлар чет элдан кўп миқдорда ускуна ва бошқа технологиялар импортига муҳтож бўлади, шу сабабдан импорт доимо экспортдан юқори бўлади. Натижада доллар қимматлашади, арзонлашмайди.\nОчиқ иқтисодиётда, экспорт ёки инвестициядан келган пул ҳам долларни арзонлаштириб қўймаслиги керак. Чунки, долларнинг сўмга нисбатан арзонлашиши, импорт кўпайишига ва импорт товарлари рақобатбардошлигига олиб келади. Ундан ташқари, маҳаллий ишлаб чиқарувчиларнинг товарларини қиммат қилиб қўяди.\nЖаҳон тажрибасида бундай нарса бўлганми? Ҳа, бўлган. Россия Федерацияси (ва бошқа нефтга боғлиқ мамлакатлар) бунга яққол мисол. Нефть қимматлашгани ҳисобига Россиянинг доллардаги ЯИМи рублдаги ЯИМидан кўра тезроқ ўсган ва долларда ўсиш суръати тезроқ бўлган. Адабиётда буни Голланд касаллиги дейишади ва бу одатда ёмон нарса.


Журналист Бобомурод Абдуллаев Бишкекда қўлга олинди « Ўзбекистон Халқ Ҳаракати\n09 August 2020 - 22:06\nЎзбекистонлик журналист Бобомурод Абдуллаев 9 август оқшомида Қирғизистон пойтахти Бишкекдаги кафелардан бирида Миллий хавфсизлик давлат қўмитаси ходимлари томонидан қўлга олинган. Журналистнинг адвокати Тимур Карабаев ўз мижозининг қўшни Ўзбекистондан келган сўров асосида ушланганини билдирди.\nМаълумотларга кўра, Бобомурод Абдуллаев Қирғизистонга Марказий Осиёдаги Америка университети таклифи билан 4 ойлик ўқишга келган. Аммо коронавирус пандемияси туфайли чегаралар ёпилиб қолгани учун у ўқишини давом эттириш учун Европага учиб кетолмай қолган. Абдуллаевнинг адвокатларига кўра, 10 август куни Бишкекда Б. Абдуллаевга эҳтиёт чорасини белгилаш бўйича суд бўлиб ўтиши кутилмоқда. Қайд этилишича, Бобомурод Абдуллаев Бишкекда ўқишда юрган пайтда унинг Тошкентдаги адвокати Сергей Майоров Яккасарой туман ИИБга ҳамда ДХХга ўз мижози устидан жиноят иши очилган-очилмагани хусусида адвокатлик сўрови йўллаган.\nЭслатиб ўтамиз, журналист Бобомурод Абдуллаев 2017 йилнинг 27 сентябрида МХХ томонидан ҳибсга олинган. Шундан сўнг у 2011 йилдан “Усмон Ҳақназаров” имзоси остида “амалдаги тузумни ўзгартиришга чақирувчи” мақолалар чоп этиш ва Ўзбекистонда “инқилоб қилиш”га уринишда гумон қилиниб, судланган. Маҳкама давомида Бобомурод Абдуллаев ўзининг Усмон Ҳақназаров тахаллуси остидаги мақолаларнинг аксарияти муаллифи эканини тан олган, бироқ ўзи ёзган мақолаларда давлат тўнтаришига чақириқ бўлганини рад этган. Шу билан бирга, у тергов давомида ўзига нисбатан қийноқ қўлланилганини қайд этган.\nБобомурод Абдуллаевнинг суд залидан озод қилинишини қатор нуфузли халқаро ташкилотлар, жумладан, ЕХҲТнинг Матбуот эркинлиги бўйича вакили, Amnesty International, CPJ ва бошқа инсон ҳуқуқлари ташкилотлари томонидан олқишлаган.\n“Бобомурод Абдуллаев мустақил журналист сифатидаги фаолияти учун даҳшатли ҳақ тўлади. У ҳаётининг 7 ойини Ўзбекистоннинг энг ёмон ном чиқарган Тергов изоляторида ўтказдики, бу ерда у афтидан, айбига иқрор қилдириш учун қийноқларга тутилган. Биз унга қийноқ қўлланилганига оид хабарлар юзасидан пухта, холис ва мустақил тергов ўтказилиши лозимлигини қатъий таъкидлаймиз”, дейилган жумладан Amnesty International ташкилотининг Шарқий Европа ва Марказий Осиё бўйича директори ўринбосари Денис Кривошеевнинг баёнотида. Бунгача мазкур ташкилотлар расмий Тошкентни Б.Абдуллаевни озод қилишга чақириб келган эди.


Home Page > > 16 НАФАР “НОБЕЛЬ МУКОФОТИ” СОВРИНДОРЛАРИ ТАҲСИЛ ОЛГАН ОЛИЙГОҲ МЕНЕДЖЕРИ НАВОИЙ ВИЛОЯТИДА\n16 НАФАР “НОБЕЛЬ МУКОФОТИ” СОВРИНДОРЛАРИ ТАҲСИЛ ОЛГАН ОЛИЙГОҲ МЕНЕДЖЕРИ НАВОИЙ ВИЛОЯТИДА\nГерманиянинг Мюнхен техника университети лойиҳалар бош менеджери Свен Конвертз Навоий вилоятига ташриф буюрди. “Excellence Cluster Centre” яъни вилоятнинг иқтисодий имкониятларини чуқур ўрганиб ҳамда таҳлил этиб, кластер маркази яратиш режаси борлигини таъкидлади.\nМюнхен техника университети олийгоҳи Германия давлатида биринчи ўринда бўлиб, 16 нафар “Нобель мукофоти” совриндорлари таҳсил олган. Ушбу олийгоҳ вакилларининг вилоятга ташрифи янги лойиҳаларнинг бошланиш дебочасидир.\nКластер марказинг асосий вазифаси эса мавжур компанияларни юқори потенциал ишлашига илмий кўмаклашиш, чет эл инвесторларини жалб қилиш ҳамда уларни инвестиция киритишдаги барча имкониятларини амалга ошириб беришдан иборатдир. Икки кунлик ташриф самарали ўтди.\nКўрилганлар сони: 982


shayhontohur.tashkent.uz Shayhontohur.Tashkent.Uz - Коинотга Саёҳат\nКоинотга саёҳат - Бўлимга қайтиш\nПойтахтлик ўқувчилар Тошкент шаҳар планетарийсига саёҳат уюштирди.\nКоинот, осмон, чексизлик... Ҳамон инсоният ҳайратига сабаб бўлиб келаётган бу тушунчаларга, айниқса, болажонларнинг қизиқиши баланд. Гоҳ ҳайрат, гоҳ қизиқиш билан китоблардан уларни ўрганар экан, ўша оламга бир муддат бўлса-да, тушиб қолгиси келади...\nТошкент шаҳар планетарийсига уюштирилган саёҳат пойтахтлик ўқувчиларга ана шундай имконият берди.\nТошкент шаҳар ҳокимлиги ва маданият бошқармаси ҳамкорлигида ташкил этилган тадбирда болалар коинот сирларини чуқурроқ ўрганди, астрономия фани ҳақида қўшимча маълумот олиш имкониятига эга бўлди. Бироз муддат ўзларини коинотга тушиб қолгандек ҳис қилди, тасаввурлари янада кенгайди. Улуғ бобомиз Мирзо Улуғбек ҳақидаги маълумотлар ҳамда бу ердаги «Мирзо Улуғбек расадхонаси» болажонлар учун, айниқса, қизиқарли бўлди.


ХУЛОСАЛАР ВА ЯНГИ ТАШАББУСЛАР » Навбахор тумани хокимлиги\nYangiliklar Муаллиф:\tinfo - дек 14, 2020\nБугун, 14 декабрь куни Халқ депутатлари Навбаҳор туман Кенгашининг навбатдаги ўн бешинчи сессияси бўлиб ўтди. Сессияда Навбаҳор туман ҳокими Лочин Облақуловнинг 2020 йил ижтимоий-иқтисодий ривожланиш якунлари ва 2021 йил учун белгиланган устувор йўналишлар ва истиқбол режалар юзасидан мурожаатномаси тингланди. Мурожаатномада туманда жорий йилнинг 9 ойи давомида саноат маҳсулотлари ишлаб чиқариш ҳажми 106.1 фоизни, халқ истеъмол моллари 100.1 фоизни, қишлоқ хўжалиги маҳсулотлари 104.8 фоизни, қурилиш ишлари 100 фоизни, чакана савдо айланмаси 100 фоизни ва хизматлар ҳажми эса 101.7 фоизни ташкил қилди.\nЖорий йилнинг январь-ноябрь ойларида эса 386 та кичик бизнес субъектлари ташкил этилди. Янгидан ташкил этилган кичик бизнес субъектларидан 180 таси масъулияти чекланган жамият, 140 таси хусусий корхона, 63 таси оилавий корхоналар ҳамда 2 тасини ишлаб чиқариш кооперативи ташкил этади.\nЖорий йилнинг 11 ойлиги учун бюджет даромади режаси 58 млрд. 423.6 млн. сўм белгиланган бўлиб, амалда 60 млрд 943.7 млн. сўмга, ёки 104.3 фоиз бажарилди, натижада бюджетга 2 млрд. 520.2 млн. сўм ортиқча тушум туширилди. Тушум ўтган йилнинг мос даври нисбатан 106.8 фоизга ошди.\nМаҳаллий бюджет даромадлари эса 20 млрд. 578 млн сўм прогноз белгиланган бўлиб, амалда 22 млрд. 212 млн сўмга, 108 фоизга бажарилди ёки 1 млрд. 633 млн.сўм маблағ маҳаллий бюджет ихтиёрида қолди.\nНавбаҳор туман бўйича 2021 йилда бюджетга 82 млрд. 500 млн.сўм тушум шакллантирилиши кутилмоқда дея фикр билдирди туман ҳокими.\nYangiliklar апр 11, 2019\nБелгиланган прогноз кўрсаткичларини\nНавбаҳор туманиида 2018 йил бюджет тўловлари учун белгиланган 17052,1 млн.сўм прогноз...


Хориждан уч кун ичида мингга яқин ўзбекистонлик олиб келинди\n29 октябр 2020, Тошкент вақти: 16:39\nГерманиянинг Франкфурт шаҳридан 11 май куни 168 нафар Ўзбекистон фуқароси Тошкентга олиб келинди. Бу ҳақда Ташқи ишлар вазирлиги маълум қилди.\nВазирлик расмий хабарида таъкидланишича, 8-10 май кунлари ҳам Дубай, Минск, Сеул ва Деҳлидан 800дан ортиқ ўзбекистонлик чартер рейслари орқали олиб келинган. Хориждан Ўзбекистонга қайтарилган ватандошларнинг барчаси 14 кунлик карантинга жойлаштирилган.\n“Республика махсус комиссияси томонидан ҳамюртларимизни бошқа давлатлардан ватанга қайтариш учун авиарейслар ташкил этиш бўйича иш олиб борилмоқда”, дейилади хабарда.\nАввалроқ Ташқи миграция агентлиги матбуот хизмати Россиядан уюштириладиган чартер рейсларга рўйхатдан ўтиш тартибини ҳам эълон қилган эди. Хабарда чартер рейслар орқали энг аввало беморлар, ҳомиладор аёллар, кексалар ва ёш болалилар олиб келиниши айтилган. Бироқ чартер рейслар қачон уюштирилиши тўғрисида аниқ маълумот берилмаган.\nПрезидент Мирзиёев 7 майдаги йиғилишда хориждан камида 11 минг ўзбекистонликни ватанга қайтариш юзасидан иш олиб борилаётганини айтганди.


Дуода авлиёларни васила қилиш мумкин эмасми? – oliymahad.uz\nДуода авлиёларни васила қилиш мумкин эмасми?\n“Фалон зотни васила қилиб сўрайман” деб дуо қилиш мумкин эмасми деган савол кўп такрорланади. Чунки бундай дуо қилиш мумкин эмаслигига кўплаб далиллар борлигини иддао қиладиганлар ва уни жоиз дегувчиларни тавҳидни тушунмасликда айблайдиганлар етарлича топилади. Ушбу ҳолат мазкур айбловчиларнинг далилларига батафсилроқ жавоб бериш заруратини тақозо қилади. Шу маънода қуйида васила қилишни инкор қиладиганларнинг далиллари ва уларга берилган жавобларнинг хулосаларини жамлашга ҳаракат қиламиз.\nВасилани инкор қилувчиларнинг далилларини ўрганишдан олдин васила қилиш деганда нима назарда тутилгани тўғри тушуниб олиш лозим бўлади.\n“Агар ёрдам сўрасанг Аллоҳдан ёрдам сўра”. (Байҳақий ривоят қилган).\nУшбу каби оят ва ҳадисларнинг умумий маъносига кўра мўмин банда барча ҳожатларида фақатгина Аллоҳ таолодан ёрдам сўраши, ўртага ҳеч кимни қўшмаслиги шариат буйруғи ҳисобланади. Васила қилиш эса мазкур буйруққа зид ишни содир этишдир, деганлар.\nУсмон ибн Ҳунайф розияллоҳу анҳудан ривоят қилинади: “Кўзи ожиз бир киши Набий соллаллоҳу алайҳи васалламнинг ҳузурларига келиб: “Эй Аллоҳнинг Расули, Аллоҳга менинг кўзимни очишини сўраб дуо қилинг”, деди. Шунда у зот: “Хоҳласанг дуо қиламан, агар сабр қилишни хоҳласанг, у сен учун яхшироқ бўлади”, дедилар. У: “Дуо қилинг”, деди. Шунда Набий соллаллоҳу алайҳи васаллам унга таҳорат қилишни, таҳоратини гўзал қилишини ва бу дуони ўқишини буюрдилар: “Аллоҳумма, инний асъалука ва атаважжаҳу илайка би Набиййика Муҳаммадин соллаллоҳу алайҳи васаллам набиййир роҳмати. Йа Муҳаммад, инний атаважжаҳу бика ила Роббий фи ҳаажаатий ҳазиҳи литуқзо лий. Аллоҳумма шаффиъҳу фиййа” (Эй Аллоҳ, Сендан сўрайман ва раҳмат пайғамбари бўлмиш пайғамбаринг Муҳаммад соллаллоҳу алайҳи васаллам билан Сенга юзланаман. Эй Муҳаммад, мен ушбу ҳожатим раво қилиниши учун сиз билан Роббимга юзланаман. Эй Аллоҳ, бу зотнинг мен ҳақимдаги шафоатларини қабул қилгин!). Ҳалиги киши кетди сўнгра қайтиб келганида Аллоҳ унинг кўзларини очган эди”. Термизий ва Насоийлар ривоят қилган.\nУшбу ояти каримада “васила ахтаринглар” деган буйруқ қайдланмасдан умум бўлиб келган. Шу сабабли василани фақат солиҳ амалга хослаб, шахсларни васила қилиш мумкин эмас дейиш Қуръони каримдаги умумий ҳукмни қайдлаш бўлиб қолади, бу эса мумкин эмасдир. Бу ҳақида Совий раҳматуллоҳи алайҳ “Жалолайн” тафсири ҳошиясида қуйидагиларни ёзган: “Васила ахтариш деганда бандани Аллоҳга севикли қиладиган барча нарсаларни ахтариш тушунилади. Ана шу умум нарсаларнинг ичига Аллоҳ таолонинг пайғамбарлари ва валийларини яхши кўриш, садақалар бериш, Аллоҳга маҳбуб зотларни зиёрат қилиш, кўп дуо қилиш, қариндошлик алоқаларини боғлаш ва кўп зикр қилиш каби ишлар киради. Шунга кўра бу оят: “Сизларни Аллоҳга муқарраб қиладиган барча нарсаларни лозим тутинглар, Ундан узоқлаштирадиган барча нарсаларни тарк қилинглар”, маъносини англатади. Ушбу маънони англаб етган бўлсангиз, билингки, Аллоҳнинг валийларини зиёрат қилганлари сабабли “уларни зиёрат қилиш Аллоҳдан ўзгага ибодат қилишдир” деган иддао билан мусулмонларни кофирга чиқариш очиқ-ойдин залолат ва зиёнкорликдир. Чунки бу иш Аллоҳдан ўзгага ибодат қилиш эмас, балки Аллоҳга бўлган муҳаббатдан келиб чиқадиган амалдир”.\nХулоса шуки васила бу дуонинг мақбул бўлиш даражасини орттириш умидида қилинадиган амал бўлиб, соф эътиқодли банда учун Аллоҳ таоло ҳузуридаги хавф мақомидан ражо мақоми сари юксалишдир.\n193100cookie-checkДуода авлиёларни васила қилиш мумкин эмасми?no\nОлдингиЖин ва Шайтондан кафолатли ҳимоя воситаси (Шайтоннинг ўзи ўргатган ҳимоя қуроли)КейингиТалабамиз Қуръони каримни 58 кунда тўлиқ ёд олди


1 йил аввал 1011 siyrat.uz\nРасулулоҳ соллаллоҳу алайҳи васаллам гўдакларга жуда эътиборли эдилар. Шу боис катталарни уларга одоб беришликка чақириб, табиатларига гўзал хулқларни сингдиришга даъват этар ва ҳам уларга мерҳ шафқатли бўлишга чорлар эдилар. Бу гапларимизни Имом Абу Довуд раҳматуллоҳи алайҳ ривоят қилган қуйдаги ҳадис ҳам тасдиқлайди: «Пайғамбаримиз соллаллоҳу алайҳи васаллам: «Кимки бизнинг кичикларимизга раҳмли бўлмаса, катталаримизни қадрини билмаса (ёши улуғларимизни эъзозоламаса) биздан эмасдир», дедилар. Расулуллоҳ соллаллоҳу алайҳи васаллам мартабалари баланд, қадрлари улуғ бўлсалар-да, биринчи бўлиб салом берар эдилар. Ҳатто ёш болакайларни суйишлари, уларга меҳр ва шафқатларили бўлганларидан биринчи бўлиб салом берар эдилар. Шу билан бир қаторда уларга ўз мавқеларини ҳис қилишни ўргатар ва ўзларига бўлган ишончни англашларига ёрдам берар эдилар. Ҳатто уларга мақтов айтиб, муносиб тақдирларлаб ҳам қўяр эдилар, бу ҳолатни Ибн Умар розияллоҳу анҳуга қилган муомалаларидан англаб олсак бўлади. Бу воқеани ҳадис илмининг султони Имом ал-Бухорий «Фазоилус саҳоба»номли китобларининг «Абдуллоҳ ибн Умарнинг мақтовга лойиқ сифатлари» бўлимида 3530-рақам остида келтирган эканлар. Пайғамбаримиз соллаллоҳу алайҳи васаллам қалб қувончи бўлмиш бу болаларни кўп ҳам итоб қилмас эдилар. Қайтанга уларни жамиятдаги эътиборга лойиқ инсонлар қаторида кўриб, уларга лутф қилар эдилар. Шу каби воқеа Анас розияллоҳу анҳу билан ҳам содир бўлган эди. У Зот соллаллоҳу алайҳи васаллам ёш болалар билан таомланишдан ҳеч жирканган эмаслар. Бу борада улардан бирор ахлоққа зид иш содир бўлса, уларга насиҳат қилар ва улар учун фойдали бўлган нарсаларга буюрар эдилар. Бир сафар Амр ибн Саламада овқатланиш одобига тўғри келмайдиган бир ишни кўрдилар ва мулойимлик, ҳушмуомалалик билан унга насиҳат қилдилар. Икки олам сарвари Росулуллоҳ соллаллоҳу алайҳи васаллам уларни яхшиликка чорлаб, тавҳид, дин нима эканини таълим берар эдилар. У Зотнинг бундай раҳм-шафқатли, меҳрибон бўлишлари, болалар хато қилганда, уларни тўғри йўлга бошлаб насиҳат қилишларига заррача монеълик қилмас эди. Бу борада ибн Аббос розияллоҳу анҳуга қилган насиҳатларини Термизий ўзининг «Қиёмат сифатлари» номли китобларида зикр қилгандирлар. Расулуллоҳнинг ёш болаларга бундай эътиборли, хайрхоҳ бўлишликларининг сабаби шуки, у Зот мурғак қалб эгалари бўлмиш қақажонларнинг бошқалардан кўра, эътибор ва эҳтимомга мухтожликларини билар эдилар. Ҳамчунон ёш авлоднинг ўзига бўлган ишончини кучайтиришини, келажакда эса қувноқ, иродаси бақувват ва ўзидан бошқалар ҳақида қайғурадиган, жамиятдаги ишларда фаол шахс бўлиб етишишини истар эдилар. Эй иним! Агар Расулуллоҳнинг ёшлар билан бўлган муносабатларини кузатсангиз, унда олий ўрнак, юксак тутим ва ҳикматла йўғирилган бир услубни топасизки, у Зот қандай қилиб уларга муҳаббат ҳисини бера олганлар? Қандай уларга меҳрларини изҳор этганлар? Ҳамма- ҳаммасини англаб оласиз. Буларнинг барчасидан кўзда тутилган бош ғоя қалбларга жўшқинлик бериш ва муқтадомиз бўлмиш Муҳаммад алайҳиссаломга қалбни қандай боғлаш кераклигини ўрганиб олишликдир. У Зотнинг юқоридаги ҳолатларда қандоқ йўл тутганликалрини қуйида батафсил ўргансак, мақсад янада муккаммалроқ ҳосил бўлади. Расулуллоҳнинг ёшлар билан муомалалари қуйидаги ҳолларда намоён бўлар эди: 1. Уларни тиззаларига олиб, танглайини кўтариб, дуойи хайр қилишликлари: Пайғамбар алайҳиссалом ёнларига бирор гўдак келтирилса, уни тиззаларига олиб, танглайини кўтарар ва дуойи хайрлар қилар эдилар. Оиша розияллоҳу анҳо онамиздан ривоят қилинади: «Расулуллоҳ соллаллоҳу алайҳи васалламнинг ёнларига бирор ёш бола олиб келинса, унга барака тилар, танглайини кўтариб, дуо қилар эдилар». Бу ҳадисни Имом ал-Бухорий «Дуолар китоби»да «Ёшлар ҳақига баракот тилаб дуо қилиш ва бошларини силаш» бўлимида келтирганлар. Ибн Ҳожар раҳимаҳуллоҳ «Ал-фатҳ» китобида айтадилар:«Бу ҳадиснинг мазмунидан қуйдаги фойдаларни олиш мумкин: гўдакларга мулойимлик, уларнинг қилиқларига сабр қилиш, уларни шариат ҳам таклиф остига олмаганлигининг эътиборидан дакки беришдан эҳтиёт бўлишликлар келиб чиқади», – дейдилар. («Фатҳул борий» китоби.) Анас розияллоҳу анҳу: «Абдуллоҳ ибн Аби Толҳа ал-Ансорийни олиб Расулуллоҳ соллаллоҳу алайҳи васалламнинг ёнларига бордим. У ўшанда энди дунёга келган эди. Расулуллоҳ туяларини чўктириб сафар тараддудини кўраётган эканлар. Шунда: «Ёнингда хурмо борми?» – дедилар. Мен«Ҳа!»– деб жавоб қилидим-да, у Зотга бир нечта хурмони узатдим, уларни муборак оғизларига солиб чайнадилар ва гўдакнинг оғизига солдилар, гўдак эса оғзидан чиқаришга ҳаракат қилиб юзини буруштирар эди. Шунда Расулуллоҳ соллаллоҳу алайҳи васаллам: Ансорларни ёқтиргани – хурмо! – дедилар, сўнг унга Абдуллоҳ деб ном қўйдилар»– дея юқоридаги ҳадисни айтадилар. (Имом Муслим ривояти.) Анас розияллоҳ анҳудан қуйида яна бир ҳадис ривоят қилинади: «Абдуллоҳ ибн Аби Толҳа ал-Ансорийни олиб Расулуллоҳ соллаллоҳу алайҳи васалламнинг ёнларига танглайини кўтартириш учун бордим, у Зотга садақа қилинган туяларига тамға босаётган пайтларига рўбаро бўлибман». (Имом ал-Бухорий ривояти.) Икки олам сарварининг кичик ёшдагиларга салом беришлари Анас ибн Молик розияллоҳу анҳудан ривоят қилинган ҳадисда айтадилар: «Расулуллоҳ соллаллоҳу алайҳи васаллам бир гала ўйин билан машғул болакайларнинг ёнларига келдилар ва уларга қарата салом бердилар» . (Имом Абу Довуд «Ёшларга салом бериш» бобида келтирган ривоят). Расулуллоҳ соллаллоҳу алайҳи васаллам бу баракотли ишлари ила у мурғак қалб соҳибларининг юракларини ҳурсандчиликка тўлдирар эдилар. Шу орқали уларга катталар билна қандай муносабатда бўлиш, улар билан қай тарзда олди-берди қилиш кераклиги таълимини берар эдилар. Бу нарса у Ззотнинг ҳикматларидандир. Пайғмбармиз соллаллоҳу алайҳи васалламнинг гўдакларнинг бошини силашлари. Яна Анас розияллоҳу анҳудан ривоят қилинади: «Расулуллоҳ соллаллоҳу алайҳи васаллам ансорларни зиёрат қилар, уларнинг гўдакларига салом бериб бошларини сийпалар эдилар». (Насоий, Ибн Ҳиббон ривоятлари.) Аабдуллоҳ ибн Жаъфар розияллоҳу анҳудан ривоят қилинади:«Расулуллоҳ соллаллоҳу алайҳи васаллам муборак қўллари ила бошимни силадилар ва бошимни силаганларида «Аллоҳим, уни Жаъфарнинг давомчиси қилгин» – дедилар. Бу гапни уч марта айтдилар, деб ўйлайман. (Имом Ҳоким «Мустадрок»ларида ривоят қилган.) Мусъаб ибн Абдуллоҳ розияллоҳу анҳудан ривоят қилинади: «Абдуллоҳ ибн Саълаба ҳижратдан тўрт йил илгари туғилган эди. Расулуллоҳ соллаллоҳу алайҳи васаллам ҳузурларига олиб келинди, шунда, у Зот соллаллоҳу алайҳи васаллам унинг юзларини силагандилар. Фатҳ йили унга барака тилаб дуо ҳам қилгандилар. Расулуллоҳ соллаллоҳу алайҳи васаллам вафот этдилар, ўшанда у ўн тўрт ёшда эди».(Ҳоким «Мустадрок»ида ривоят қилган). Бу ҳадис шарифдан биз Расулуллоҳ соллаллоҳу алайҳи васаллам гудаклар билан муомалада уларга меҳрларини қандай ифода этганликларини билиб оламиз. У зот соллаллоҳу алайҳи васаллам буни уларинг бошини силаш, бола ўзининг борлиқда ҳис қила олишига ёрдам берадиган ишларга буюриш билан юзага чиқарар эдилар. Катталарнинг уларга муҳаббати, эътибори қандай, қай тарзда ифода этилишини кўрсатиб берар эдилар. Жобир ибн Самура розияллоҳу анҳудан ривоят қилинади:«Биринчи намозни Расулуллоҳ соллаллоҳу алайҳи васаллам билан бирга ўқидим. Расулуллоҳ соллаллоҳу алайҳи васаллам аҳлларига қайтдилар, мен ҳам у Зотнинг ортларидан эргашдим. У Зотни икки ёш бола қарши олди. Уларни икки яноғидан бирма-бир силадилар, (Жобир ибн Самура розияллоҳу анҳу) мени ҳам шундай икки яноғимдан силадилар. Шунда мен Расулуллоҳ соллаллоҳу алайҳи васалламнинг қўлларида (қандайдир) совуқлик, (ўзгача) бўйни сездим, гўё у Зот соллаллоҳу алайҳи васаллам қўлларини эндигина атторнинг идишига ботириб олгандай! (Имом Муслим «Фазоил» китобида келтирган). Анас розияллоҳу анҳудан ривоят қилинади, у киши: «Болалар билан эдим, Расулуллоҳ соллаллоҳу алайҳи васаллам бизнинг ёнимизга келдилар-да, бизга салом бердилар, сўнг мени қўлимдан тутиб, бир иш билан юбордилар. Ҳатто мен қайтиб келгунимча деворнинг соясида (ёки девор остида) ўтириб турдилар», – дейдилар. (Имом Абу Довуд ривояти.) Расулуллоҳ соллаллоҳу алайҳи васалламнинг ёшлар билан муносабатларида ҳазил қилишлари ва хушмуомалаликлари. Яна Анас розияллоҳу анҳудан ривоят қилинади, айтадилар: «Расулуллоҳ соллаллоҳу алайҳи васаллам Зайнаб бинти Умму Саламага ҳазил қилиб «Эй Зувайнаб, эй Зувайнаб» дер эдилар. Абу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи васаллам набиралари – Алий розияллоҳу анҳунинг ўғиллари Ҳусайн розияллоҳу анҳуга (эркалатиб) муборак тилларини чиқарар эдилар, мурғаккина гўдак муборак бу тилнинг қизилини кўрибоқ у Зот алайҳиссалом томонга ошиқар эди. Жобир розияллоҳу анҳу айтадилар:«Расулуллоҳ соллаллоҳу алайҳи васаллам билан бирга эдик. Таомга таклиф қилиндик, ўша вақт Ҳусайн (розияллоҳу анҳу) йўлда болалар билан ўйнаётган эди. Расулуллоҳ соллаллоҳу алайҳи васаллам одамлар ёнидан шошилиб ўтиб, қулочларини очдилар. Болакай у Зот томон ошқиб кела бошлади. Пайғамбар соллаллоҳу алайҳи васаллам унга табассум қилиб, бир қўлларини Хусайннинг иягига, бошқасини боши ва икки қулоқлари орасига қўйдилар, сўнг уни қучоқлаб ўпдилар ва:«Ҳусайн мендан, мен ҳам ундандирман (яъни у менинг зурриётим, мен унинг бобосиман), мен суйганни Аллоҳ ҳам суйгай. Ҳасан ва Ҳусайн зурриётларимдан бир зурриётдир» дедилар. Имом Табароний Абу Хурайра розияллоҳу анҳудан ривоят қиладилар: Абу Ҳурайра розияллоҳу анҳу айтадилар: «Шу икки қулоғим эшитган, мана шу икки кўзим кўрган: Расулуллоҳ соллаллоҳу алайҳи васаллам икки қўллари билан Ҳасан ва Ҳусайнни кафтларидан тутар ва у иккалаларининг oёқларини оёқларига қўяр эдилар. Баъзан «Сакра!» дер эдилар. Болакай сакрар, ҳатто икки олам сарварининг кўксиларига oёқларини қўйиб олган бўлар эди, у Зот эса «Оғзингни оч», деб уни ўпар эдилар, «Аллоҳим, мен уни яхши кўраман, сен ҳам уни суйгин», дер эдилар». Яна бир ривоятда айтилишича,кунларнинг бирида Расулуллоҳ соллаллоҳу алайҳи васалламнинг олдиларида Маҳмуд ибн Робиъа туриб қолди. Ўшанда у эндигина беш ёшга тўлган эди. Расулуллоҳ соллаллоҳу алайҳи васаллам унга ҳазиллашиб, пақирдан сув олиб унинг юзига пуфладилар. Бу унга барака тилаш эди. Маҳмуд ибн Робиъа катта бўлгач, Расулуллоҳни кўрганлиги борасида бу пуфлашдан бошқа бирор ҳодисани эслай оламасди. Лекин шу воқеа туфайли у саҳоба бўлишдек улуғ мақомни топган эди. Бир сафар Пайғамбаримиз соллаллоҳу алайҳи васалламнинг олдиларига боқиб олган қизлари Зайнаб бинти Умми Салама кириб қолдилар. У Зот ювинадиган жойларида эдилар. Унинг юзига сув пуркадилар. Бу нарса у онамизнинг юзларида Расулуллоҳнинг баракотлари бўлиб қолди, ҳатто ёшлари ўтиб, қариб қолганларида ҳам у зотнинг юзларини ёшлик суви тарк этмаган эди. Анас розияллоҳу анҳудан ривоят қилинади: Расулуллоҳ соллаллоҳу алайҳи васаллам энг гўзал хулқ эгаси эдилар. Менинг бир иним (ака ёки ука) бор эди. Унинг оти Абу Умайр бўлиб, у ўша пайтда эндигина сутдан чиққан эди. Қачон Расулуллоҳ соллаллоҳу алайҳи васаллам бизникига келсалар, унга «Эй Абу Умайр, нима қилди нуғайр», дер эдилар. «Нуғайр» ўйналадиган қуш эди (араблар қушнинг боласи – полапонни шундай аташади). (Бухорий риояти.) Ҳофиз ибн Ҳожар «Ал-фатҳ» китобида:«Бу ҳадисда кўп фойдалар бор: ҳамма нарсанинг ҳам фарқига бора олмайдиган гўдакка ҳазил қилиш мумкин, бундай ҳазилни бир неча бор қилиш ҳам мумкин. Бу иш рухсат эмас, мубоҳ суннатдир. Ҳазил қилинаётган шахсни тез-тез зиёрат қилиб туриш ҳам мумкин. Бундай қилишликда ўзини катта олиш, кибр қилишдан четланиш бор ва яна дўст кичик бўлсин, катта бўлсин уларга лутф қилишлик бор. Уларнинг аҳволидан хабар олишлик бор», дейдилар. Бу ҳадисдан яна қуйдагича фойдалар олинади: 1. Муҳаммад соллаллоҳу алайҳи васалламнинг динни етказиш, зиммаларига юклатилган ибодат, тарбия, жиҳод, исломий давлат юмушларини тартибга келтиришдек улкан юмушлари кўп бўлишлигига қарамай, мусулмонларнинг ёш фарзандларини ҳам тарбия қилишга вақт ажратар эдилар. Бу алоҳида ажратилган вақт тарбиявий ўсиш деб эътиборга олинади. 2. Расули акрам соллаллоҳу алайҳи васалламнинг жажжи болайкайга куня ишлатишлари, яъни «Эй Абу Умайр» деб чақирганлари унинг шерикларига, оила-аҳлига ўғиллари гўё улғаяётган болалар қаторидан ўрин олаётганини ҳис этишларига ёрдам берар эди. Яна бир нарса: болани куняси билан чақириш, кимни чақирилаётганини ифодлашда қулай восита ҳамдир. 3. Пайғамбаримиз соллаллоҳу алайҳи васаллам айтган мисралар, улкан тарбияни ўзида мужассам этмишдир. Жумла қисқа ифодланган, негаки олти дона сўздангина иборат, ҳарфлар эса ўн иккита эди, айниқса бу сўзлар ёш боланинг ёшига мослиги этиборлидир. Гапни айтиш тилга оғир эмас, қолаверса, қийин бирикмалардан холи, янада ажабланарлиси, ёш бола ҳам айтишга қийналмайди, мана, ўзингиз ҳам айтиб кўринг: «Эй/Абу/ Умайр/, нима/ қилди/ нуғайр».Жумлани ёдда сақлаб қолиш ҳам осон, мазмуни ҳам аниқ. Ҳатто ёш бола ҳам ёд олиши, тушуниши мумкин. Сўзларнинг қофияси ёш болага жуда муносиб тушади, бу қофия, оҳангдорлик айнан ёш гўдаклар талаффузга қийналадиган даврда уларни бундай қийинчиликдан халос этади. «Нима қилди нуғайр» бу гапнинг миқдори жажжиларга роса мувофиқ келади. Боиси шуки, мисра иккитагина гапни қўшиб ясалган – бири ундов сўз билан бошланган гап, иккинчиси сўроқ олмоши (истефҳом) билан бошланган гап, шу билан бир мисра тамом. «Эй/ Абу/ Умайр/, нима/ қилди/ нуғайр». 4. Яна шуни айтиш керакки, бу ҳолатда Расулуллоҳ соллаллоҳу алайҳи васаллам ёш бола (Абу Умайр)нинг ақли етадиган мавқега тушган эдилар. Бу эса боланинг, қолаверса, унинг аҳлининг қалбларига хурсандчилик бахш этади. Бу тарбиявий услуб бўлиш билан бир қаторда, дуони ҳам ичига олмишдирки, ёш болакайнинг оиласининг Расулуллоҳга бўлган муҳаббатларини оширар эди. Ҳамчунон, бола билан Пайғамбар алайҳиссалом ўрталарида ўзаро киришишлик юзага келган эди. Ҳозирги кунда ёшларнинг онгида шакилланаётган бир қанча касалликлар ота-оналаридан меҳр- муҳаббат ҳиссини кўрмаганликлари натижаси эмасмикин? Ачинарлиси шуки, кўзимиз қувончи бўлган бу жажжи жаноблар айнан эътибордан четда қолиб кетишлари боис, одамовилик, ёлғизликни истаб қолиш, ўзини айбсиз деб билиш каби номақбул хислатларга мубтало бўлиб қолмоқдалар. 5. Абу Умайр розияллоҳу анҳу улғаяр эканлар, оламларга раҳмат бўлмиш Набий алайҳиссаломнинг унга нисбатан қилган ҳазиломуз эркалшларини эслар ва бу унда Аллоҳнинг Расулига бўлган муҳаббатни зиёда этар эди. Устигига- устак, у Зот Пайғамбар алайҳиссаломдан тарбия, ибодат ва давлат бошқарувидаги кўникмаларни ҳам ўзлаштирган эдилар. Биз буни ўз ҳаётимизда таълим беришлик вазифаси билан шуғулланувчи устозлар тимсолида ҳам кўришмиз мумкин. Шубҳасиз, улар бизнинг қалбимизга ўз таъсирларини ўтказмай қўймайди. Айниқса, улар юмшоқ табиатли, тақво соҳиби, талабалрга муҳаббат қила оладиган, уларга имкониятлар яратиб, илм олишга иштиёқларини оширадиганлар бўлсалар, онгу шууримизда жуда катта из қолдирадилар. Айтган гапларимизни тасдиғи шуки, пайтлар келиб, улардан бирор кишини учратиб қолганимизда у зотни имкон қадар қадрлаб, ҳурмат-эҳтиром қилишга ошиқиб қоламиз. Бу ниманинг белгиси? Албатта, аввалги дўстона алоқанинг. Айнан шу нарса устоз-шогирд ўртасидаги абадий қалб риштасини неча йиллар ўтса-д, сақлаб қолгандир. Негаки у ерда дўслик кўприги қад ростламишдир! «Аллоҳнинг Расулида сизларга гўзал ўрнак бордир», дея марҳамат қилган оламлар Роббиси Аллоҳга ҳамдлар бўлсин ва соллиллаҳумма афзолассолавати ва атаммат таслимат аъла ҳабийбика Муҳаммад ва аъла алиҳи ва аcхабиҳи ажмаъин.\nАндижон «Саййид Муҳйиддин махдум» ўрта махсус ислом билим юрти 4-босқич талабаси Қурбонов Салоҳиддин таржима қилди.


Муваффақиятга олиб борувчи эшик қаердалигини биласизми? - Zamin.uz\n18:30 / 16.08.2018\nКАТТА МУВАФФАҚИЯТГА ЭРИШГАНЛАРНИНГ ЭРТАЛАБКИ ОДАТИ\nҲаётда кўп муваффақиятга эришган одамларга хотиржам яшаш, бахтли бўлиш, янада унумли ишлаш учун нима ёрдам беради? Хусусан, улар тонгда нималар қилади? Келинг, шулар билан танишиб чиқамиз.\n1. Эрта уйғониш.\nВақт ниҳоятда қадрли неъматдир. Буни тушунган муваффақият соҳиблари саҳарги 5:30, 4:30, ҳатто 4:00 да туришга одатланишган. Улар нафақат вақт устидан ҳукмронлик қилишади, балки муҳим ишларни эртароқ бошлашади.\nШундай экан, уйқудан вақтлироқ туришга одатланинг, уйғониш вақтини ҳар куни 15 дақиқа ортга суриб, секин-аста эрта туришга ўрганинг.\n2. Машқ бажариш.\nЭрталабдан жисмонан тетик бўлиш учун енгил машқлар бажаринг. Машғулотлар сизни фақат соғлом қилибгина қолмай, иродангизни мустаҳкамлайди, стрессларга курашувчанлигингизни оширади. Машқ қилиш учун вақт белгилаб олинг. Бир соат шуғулланиш сизни чарчатиб қўйиши мумкин. Шунинг учун 10 дақиқа югуриш, юриш, турли машқлар бажариш етарли.\n3. “Қувват учун муддат” соати.\nИнтилишингиз сўнмаслигига ҳеч ким кафолат бермайди. Шунинг учун доим ўзингизни илҳомлантириб туринг. Буни яхши билган муваффақиятли инсонлар ўзларидаги ғайратни ошириш учун анча вақт сарфлайдилар. Ахир сиз бирор вазифани бажаришда давом этишингиз учун руҳан тайёр бўлишингиз керак. Шундай экан, бир оз вақтни шижоатингизни оширишга хизмат қиладиган ҳикоялар, машҳур инсонлар ҳикматларини ўқишга ажратинг.\n4. Қийин ишни аввал бошлаш.\nМуваффақиятли шахслар иродаси тонгда айни уйғоқ ҳолда бўлади. Шундан фойдаланиб, улар ўзлари учун энг мураккаб вазифани бажариб оладилар. Натижада ишни битириш анча силлиқ кечади. Шу боис ҳар кун учун энг қийин бир вазифани танлаб, уни нонуштагача бажаришни одат қилинг.\n5. Турмуш ўртоғи билан мулоқот қилиш.\nЭрталаб маълум вақтни турмуш ўртоғингиз билан алоқани тиклаш ёки мустаҳкамлашга ажратинг. У билан режаларингиз, молиявий аҳволингиз, ҳатто қизиқишларингиз ҳақида суҳбатлашинг. Бу, сизга улар ҳаётида ўз ўрнингизни сақлаб қолишга ёрдам беради. Айни тонг чоғида фикрлар жамланган бўлади. Шунинг учун эр-хотин суҳбатини анъанага айлантириш жуда муҳим.\n6. Пухта режа ишлаб чиқиш.\nВақтингиздан бир неча дақиқасини бугунги кунингиз йўналишини белгилаб олиш учун бағишламасангиз, қандай қилиб кунингиз унумли бўлишини таъминлайсиз? Ҳаётдаги мақсадларингизни бир бор кўз олдингизга келтириб, келгуси кун асосий вазифаларини кўриб чиқинг. Бунга 10 дақиқа ажратишни одат қилсангиз, ишларингиз тартибли бўлади, кунингиз тушкунликларсиз ўтади.\n7. Мияни “тозалаш”, мулоҳаза юритиш.\nСукут сақланг, дуо қилинг, турли ёмон фикрларни миянгиздан чиқариб ташланг. Ёдда тутинг: 90 фоиз касалликлар сиқилиш оқибатида келиб чиқади. Шундай экан, кўнглингизни хира қиладиган нарсаларни унутинг.\n8. Вақтни болалар билан ўтказиш.\nФарзанди борлар учун муҳим маслаҳат. “Мени болам бирпасда катта бўлиб қолди-я! У билан кўп вақтимни ўтказолмадим”, деб афсусланадиган ота-оналардан бирига айланиб қолманг. Эрта тонгда қизалоғингиз ёки ўғлингизга кийинишда ёрдамлашинг, ўзгачароқ нонушта тайёрлаб беринг, уларнинг орзулари ҳақида суҳбат қуринг. «Замин» янгиликларини «Вконтакти»да кузатиб боринг\nЯнгиликлар » Ҳаёт тарзи » Муваффақиятга олиб борувчи эшик қаердалигини биласизми?


14:44 02 Июл 2020\n15:31 05.09.2019 (Янгиланган 15:48 05.09.2019) Ҳавола олиш\nЎзбекистонлик Гули Мурадова ҳаёти замонавий Золушка ҳақидаги фильмга асос бўла олади. Леди Гули ва лорд Муҳаммад Илтаф ўртасидаги ёш сезиларли бўлса-да, аммо бу уларнинг бахтиёр ҳаётига заррача таъсир қилмаган. Улар ўз турмушидан мамнун.\nТОШКЕНТ, 5 сен - Sputnik, Дилшода Раҳматова. Леди Гули билан суҳбатимиз унинг Тошкентдаги офисида кечди. Маълум бўлишича, Ўзбекистонга Мустақиллик айёми арафасида учиб келган лорд Муҳаммад Илтаф жаноблари Лондонга қайтиб кетган. Гули хоним эса айрим ишлар билан бандлиги туфайли Тошкентда вақтинча яшаб турибди.\nЎзбекистонлик қизга уйланган лорд Муҳаммад Илтафни "Шарқ тароналари" фестивалида кўришди\n- Гули хоним, Ўзбекистонга хуш келибсиз.\n- Хушвақт бўлинг.\n- Мамлакатда ўтказилаётган йирик тадбирлардан бири – Шарқ тароналари фестивалида юқори даражали меҳмонлар сафида лорд жаноблари - Муҳаммад Илтаф ҳам бор эдилар. Кейин Мустақиллик тантаналарига бағишланган йиғинда турмуш ўртоғингиз билан кўриниш бердингиз. Ўзбекистонга бирор иш билан келдиларингизми ёки шунчаки меҳмон бўлиб?\n- Турмуш қурганимиздан буён Ўзбекистонга икки-уч бор келиб кетдик. Тошкентда уйим бор, шу боис Ватанимдан узоқлашганим йўқ. Бу галги сафаримиздан ҳам албатта кўзлаган мақсадларимиз бор эди.\n- Қандай мақсадлар экан, сир бўлмаса?\n- Ҳаммага маълум-ки, Ўзбекистон президенти 2019-йилни фаол инвестициялар йили деб эълон қилган эдилар. Турмуш ўртоғим - Лорд жаноблари - йирик бизнесмен. Ҳар келганимизда у киши банклар ва бошқа компаниялар билан музокаралар ўтказадилар. Ҳозирда суғурта соҳасига қизиқиб қолдилар, кўчмас мулк ҳам эътиборларини тортяпти. Лорд жаноблари ўзлари билан таржимон олиб юришлари керак, бироқ ҳар гал инглиз тилида мукаммал гапирадиган ходимларни топиш катта қийинчилик туғдиради. Бизнесменлар, инвестициялар келишини кутсак-да, инглиз тилини мукаммал биладиган ходимлар кам бўлса, у қанақа бизнес бўлади? Шу боис, турмуш ўртоғим баробарида мен ҳам Ўзбекистонда ўз бизнесимни бошлашим лозимлиги ҳақида ўйлаб, ҳозирда тил ўргатишга ихтисослашган London College Of English ўқув марказини очиш тадориги билан юрибман.\nҲар гал Ўзбекистонга келганимизда, ота-оналардан "Фарзандларимизни Англияга ўқишга юборишга ёрдам беринг", деган мазмунда таклиф тушади. Англияга бориб ўқиш осон эмаслигини ўзим мисолимда биламан. Шу боис, Тошкентга Англиянинг ўзини олиб келишга қарор қилдим (жилмаяди). Жиддий айтадиган бўлсам, тил марказида дарс беришлари учун Англиядан домлаларни олиб келяпмиз. Бу марказ халқимга керак, деб ўйлайман. Юртдошларим инглиз тилини ўрганишларини истайман. Шу боис, бундай ишга қўл уриш менга ифтихор бағишлайди.\n- Коллежни очишда лорд жанобларидан ёрдам оляпсизми?\n- Йўқ, фақат ўзимни жамғармамдан фойдаланяпман. Чунки одамлар ҳозир айтганингиздек, унинг умр йўлдоши лорд, шунга бундай ишларни амалга оширяпти, деб гапиришларини истамайман. Мен 15 йилдан бери Англияда яшайман, ўзига яраша маблағ жамғаришга улгурганман. Айтишим жоизки, турмуш ўртоғим ўзи илм одам бўлгани учун, бу режам билан бўлишганимда, жуда хурсанд бўлдилар ва маъқулладилар.\nБир гапни қўшимча қилмоқчи эдим, Ўзбекистон янги президент раҳбарлигида кундан-кунга шу даражада ўзгариб боряптики, ҳатто лорд Муҳаммад Илтаф жаноблари ҳам "танимай қоляпман", дея кўп таъкидлаяптилар. У киши Ўзбекистонни Дубайга ўхшаб ўзгариб бораётганини такрор-такрор айтишдан чарчамайдилар.\nБуларнинг барчаси яхши, албатта. Чунки бу ислоҳотлар Ўзбекистонни имиджини ўзгартираяпти. Мисол учун ўн йил олдин лорд жанобларини ёки менинг Ўзбекистонга инвестиция қилиш масаласи ҳеч қачон ўйлантирмаган ёки қизиқтирмаган. Ҳозирги ўзгаришларни кўриб, фикримиз ўзгарди, инвестиция киритишга биз ҳам қизиқиб қолдик.\n- Лордга турмушга чиққач, ўзингизга Леди (Хоним) титулини олдингиз. Яъни аввалги Гули Муродова билан Леди Гули ўртасида қандай фарқ бор?\n- Аввалги Гули билан ҳозирги Гули бир хил. Ҳеч нарса ўзгаргани йўқ. Мен ўша-ўша Гулиман.\n- Ҳаётингизда нима ўзгарди?\n- Тўғрисини айтсам, ледини Англияда жуда ҳурмат қилишади, бошқача қарашади. Леди бўлганингиздан кейин жуда кўп базмларга боришингизга тўғри келади. Чунки лорд ва леди базмларнинг азиз меҳмони бўлади Англияда. Масалан, Қиролича бизни чойга таклиф қилган, элчихоналардаги базмларга кўп борамиз. Умуман, лордларни бирор базмга таклиф қиладиган бўлишса, турмуш ўртоқлариниям биргаликда таклиф қилишади. Бу лорд ҳамда унинг турмуш ўртоғига кўрсатиладиган ҳурмат белгиси саналади. Англияда аёл кишига ҳурмат биринчи ўринда туради.\nЛеди бўлишнинг ҳам ўзига яраша қийинчиликлари, катта масъулияти бор. Масалан, базмларга борганингизда ўзингизни ҳақиқий Ледига ўхшаб тутишингиз шарт. Бу маданиятга киради.\nЛекин ледиман, деб ўзимни катта тутмайман. Мусулмон аёлининг одоби – леди эга бўлиши керак хулқ-атвордан ҳам устун экан, шу боис, леди бўлганимдан кейин ниманидир ўрганишга ёки дарс олишга тўғри келмаган. Мен учун леди – бу шунчаки титул. У масъулиятни талаб этади, мен албатта, қоидаларга амал қилишга ҳаракат қиламан ва ўзимни ҳар доимгидек ўзбек масъума аёлидек тутаман. Эҳтимол, турмуш ўртоғим мени мана шундай оддий аёллигим учун севиб қолгандир.\n- Лордга турмушга чиққанингиздан кейин ҳаётингизга микроскоп остида қарай бошладилар. Шу туфайли сиқилиб қолмадингизми?\n- Одамларни орқасидан гапириш – бу қадим-қадимдан бўлган ва ҳозир бор. Ҳамма гапиради. Англияда яхши бир гап бор: бугун чиққан мақола эртага унутилади, деган. Яъни британияликларга гапни орқасидан қувиш ёки бўлмаса сўкиниш ёт. Мени биргина истагим, мени ҳаётимни гапирадиган одамлар ўзларига олдин бир қарашсин...\nҲеч кимни ҳаёти юз фоиз бекаму-кўст эмас. Ҳар битта инсонни ўзига яраша камчилиги бор.\nМасалан, ҳеч ким тақдиридан қочиб қутулолмайди. Мен ҳаракат қилганман тақдиримдан қочиб қутулишга, лекин бўлмаган. Буни тақдир дейишади. Агар шу инсон (лорд демоқчи, таҳр.) менинг тақдиримга ёзилмаган бўлганларида, Аллоҳ менга Ҳажга боришга йўл кўрсатармиди? Шу инсон билан тақдир бизни бирлаштиргани туфайли, икки бор Ҳажга бориб келдим ва бу учун шукроналар айтаман.\n(Ўйланиб) Биласизми, мени фикримча интернет Ўзбекистон учун нисбатан янги нарса. Шу боис, интернет оламида ёзиш одамларга қизиқ. Вақт ўтиши билан, албатта, одамларимиз онгида ҳам ўзгариш рўй беради ва улар ҳам аста-аста худди британияликлар каби – одамларни орқасидан гапирмайдиган бўлиб қолишади. Лекин гапирса гапираверишсин, мен ўз юртимни, мени яхши кўрадиган ва яхши кўрмайдиганларни ҳамиша ҳурмат қилиб қолавераман. Чунки мен шунақа тарбия олганман.\n- Ўзбекистонга анча вақтга келдингизми?\n- Ҳозирча ҳеч нарса деёлмайман. Шуни айтишим мумкин-ки, борди-келдимиз давом этаверади. Лорд жаноблари шу кунларда соҳибқирон Амир Темур ҳақида китоб ёзишни бошламоқчилар, бошласалар бу ерга яна кўп келадилар. Менга эса ҳозирча инглиз тили ўқув кусрларини вилоятларда, Қорақалпоғистон Республикасида очинг, деган таклиф тушаяпти. Шу масала билан шуғулланяпман.\n- Ўзингизни бахтлиман деб айта оласизми?\n- Албатта, бахтиёрман! Умр йўлдошим маданиятли, кўнгли тоза ва меҳрибон инсонлар. Аёл учун бундан ортиқ бахт бўладими?\n- Лорд жаноблари билан фарзандли бўлишни режалаштирганмисизлар?\n- Иншааллоҳ, Худо хоҳласа.


Афғонистонда вазир ҳужумдан омон қолди\n18 апрел 2021, Тошкент вақти: 13:49\nАфғонистон энергетика вазири Исмоил Хон Ҳирот шаҳрида уюштирилган суиқасддан омон қолди.\nПолициянинг билдиришича, Исмоил Хон кетаётган машина олдида рўй берган портлаш оқибатида тинч аҳоли вакилларидан тўрт киши нобуд бўлган, камида 17 киши тан жароҳати олган. Ҳужумдан омон қолган Исмоил Хон зудлик билан Кобулга қайтиб келган.\nАйни пайтда Толибон ҳаракати энергетика вазирига уюштирилган ҳужум учун масъулиятни ўз зиммасига олди.\nСобиқ дала қўмондони Исмоил Хон вазир лавозимини эгаллашдан олдин Ҳирот вилоятига ҳокимлик қилган. Инсон ҳуқуқларини ҳимоя қилувчи ташкилотлар эса Исмоил Хонни ҳоким бўлиб ишлаган пайтида инсон ҳуқуқларини поймол этганликда айблаганлар.


Солиқ органи ва банклар ўртасида маълумотлар алмашиш тартиби\nИжарага берувчи коммунал хизматлар ҳисобини қандай юритади\nХодимни хизмат сафарига юборишда нималарни ёддан чиқармаслик керак\nДаволаниш ҳақини тўлашнинг солиқ оқибатлари\nХизматларни реализация қилиш жойи қандай аниқланади?\nТоварлар ва хизматлар қийматига киритилган ҚҚС қачон ҳисобга олиниши лозим\n«Айрим турдаги маҳсулотларни мажбурий рақамли маркировкалаш тизимини жорий этиш тўғрисида»\nУлушни норезидентга сотиш\nУмумбелгиланган солиқларга ўтиш муддати ўтказиб юборилган\nЭкспорт шартномасини тузмасдан\nГазета СБХ / 2020 год / № 48 / Жавоб берамиз\nРоссия компаниясининг Ўзбекистондаги доимий муассасасида РФ фуқаролари ишлайди. Ходимлар компаниянинг бош офисидан иш ҳақи олишади, ДМ уларга иш ҳақи ҳисобламайди ва тўламайди.\nЎзбекистондан ташқарида олинган даромадларга ЖШДС солинадими?\n– Қуйидаги жисмоний шахслар ЖШДС тўловчилар ҳисобланади:\n● Ўзбекистон резидентлари;\n● Ўзбекистондаги манбалардан даромад олувчи норезидентлар (СК 364-м.).\nЖисмоний шахсларнинг солиқ резидентлигини аниқлаш қоидаси СКнинг 30-моддасида белгиланган.\nҚуйидагилар ЖШДСни ҳисоблаб чиқаради ва тўлайди:\n● жисмоний шахсга даромад тўлайдиган солиқ агентлари;\n● жисмоний шахс мустақил равишда (СК 385-м. 1-қ.).\nНорезидентларнинг даромадларига солиқ солишда иккиёқлама солиқ солишнинг олдини олиш тўғрисидаги Ўзбекистоннинг халқаро шартномалари қоидалари инобатга олинади (СК 6-м.).\nЎзбекистонда даромад олинган бўлса\nЎзбекистонда ДМ орқали фаолият кўрсатадиган норезидент бўлган юридик шахслар ЖШДС бўйича солиқ агентлари ҳисобланади (СК 386-м. 1-қ. 3-б.).\nАгар Ўзбекистонда ишлайдиган чет эллик жисмоний шахсларнинг фаолияти доимий муассаса фаолияти билан бевосита боғлиқ бўлса, ДМ:\n● ходимларга даромадларни ҳисоблаши ва тўлаши;\n● солиқ агенти сифатида ЖШДСни ушлаб қолиши ва бюджетга ўтказиши керак.\nЎзбекистоннинг норезиденти бўлган жисмоний шахсларнинг даромадларига солиқ солиш тўлов манбаида тўловлар Ўзбекистоннинг ичкарисида ёки ташқарисида қилинганлигидан қатъи назар амалга оширилади (СК 400-м. 1-қ.).\nДМ норезидентларнинг меҳнатга ҳақ тўлаш тарзидаги даромадларидан, СКда назарда тутилган имтиёзларни қўлламаган ҳолда, 20% ставка бўйича ЖШДСни ушлаб қолади (СК 366-м. 1-қ. 2-б., 382-м. 3-б.).\nАгар жисмоний шахс Ўзбекистон резидентига айланса, унинг даромадларига 12% бўйича солиқ солинади (СК 381-м. 1-қ.).\nЖШДСни ушлаб қолмаган солиқ агенти ушлаб қолинмаган солиқ суммасини ва у билан боғлиқ пеняни бюджетга ўтказиши шарт (СК 386-м. 3-қ.).\nЎзбекистоннинг ташқарисида даромад олинган бўлса\nАгар норезидент бўлган жисмоний шахс Ўзбекистоннинг ташқарисидаги манбалардан даромад олса (доимий муассаса норезидентга даромад ҳисобламайди ва тўламайди), жисмоний шахс ушбу даромадлардан ЖШДС тўламайди (СК 364-м.).\nЎзбекистоннинг солиқ резидентларига айланган жисмоний шахслар барча даромадлардан – Ўзбекистондаги манбалардан олинган даромадлардан ҳам, унинг ташқарисидаги манбалардан олинган даромадлардан ҳам ЖШДС тўлашлари керак.\nРезидентнинг Ўзбекистондан ташқарисидаги манбалардан олган даромадларига жами йиллик даромад тўғрисидаги декларация асосида ЖШДС солинади (СК 57-боби).\nРезидент бўлган жисмоний шахс жами йиллик даромади тўғрисида декларацияни доимий яшаш жойидаги солиқ органига ҳисобот йилидан кейинги йилнинг 1 апрелидан кечиктирмай тақдим этади.\nДекларация бўйича солиқни тўлаш муддати – ҳисобот йилидан кейинги йилнинг 1 июнидан кечиктирмай.\n2019 йил учун декларацияни тақдим этиш муддати 2020 йил 1 августга қадар узайтирилган эди (19.03.2020 йилдаги ПФ-5969-сон Фармоннинг 5-банди «г» кичик банди).\nЖорий йилнинг 1 апрелига қадарЎзбекистоннинг резидентига айланган чет эллик жисмоний шахс олдинги йил учун декларация топширади.\nЎзбекистоннинг резиденти бўлган чет эллик ЖШДС солинадиган даромад келтираётган фаолиятини тугатган ва Ўзбекистондан ташқарига чиқиб кетаётган бўлса, у чиқиб кетишидан 1 ой аввал жорий йил учун даромадлар бўйича декларация тақдим этиши лозим. Бу ҳолда декларация бўйича солиқни тўлаш декларация тақдим этилган санадан эътиборан 15 кун ичида амалга оширилади.\nАгар Ўзбекистоннинг норезиденти бўлган чет эллик жорий йилнинг 1 февралига қадар чет элга доимий яшашга чиқиб кетса, жорий йил учун даромадлар бўйича декларация тақдим этилмайди (СК 397-м.).


Тушида одам кўрса нима бўлиши мумкинлиги хақида - Туш таъбири\n28.08.2018 05.09.2018 tabiriSoNNik\nТушида одам кўрса нима бўлади\nНимaга тушга одам киради?\nТушингиздa кўргaн тaнишлaрингиз oдaтдa сизнинг кундaлик ҳaётингиз билaн чaмбaрчaс бoғлиқ вoқeaлaр ёки янгиликлaр ҳaқидa мaълумoт бeрaди.\nТушда танишингизни кўриш -кутилмaгaн уярaшув ёки улaр билaн тaсoдифий кўришасиз, бу сизни ҳaйрaтдa қoлдирaди: ҳaқиқий ҳaётдa кутилмaгaн янгилик вa мунoсaбaтлaрдa кутилмaгaн ўзгaршшлaр дeгaн мaънoни aнглaтaди. Шунинг учун ҳaётдa тушимдa шундaй тaaссурoт пaйдo бўлaди. Улaр билaн жaнжaллaшиш — сoғлигингизгa сaлбий тaъсир кўрсaтaдигaн зaрaр вa aзoб-уқубaтдир.\nТушдaги тaниқли oдaм билaн суҳбaтлaшсaнгиз — сизнинг бизнeсингиздa, бу oдaмнинг сaвияси тушaди. Тушдa дўстиз билaн қўпoл суҳбaтлaшсaнгиз — бизнeсдaги тўсиқлaрни вa мунoсaбaтлaрнинг бузилши мумкинлиги ҳaқидa oгoҳлaнтирaди.\nДўстлaрингиз билaн тургaндa сизни тушкунлик ҳиссини сeзсaнгиз улaр сизни aлдaйди. Дўстлaрингизгa интилишгa ҳaрaкaт қилсaнгиз, улaрнинг фaрoвoнлик дaрaжaсигa eришиш вa улaр билaн тeнг бўлиш учун жудa кўп aзoб-уқубaтлaрни вa кaмситишгa дoш бeришгa тўғри кeлaди.\nAгaр кимдир сиз билaн жaнжaллaшaётгaнини билиб қoлсaнгиз, сизгa нисбaтaн дўстoнa мунoсaбaтдa бўлaди. Aгaр сиз ёлғoнчилaр сизгa қaрши фитнa уюштиришдaн кўрсaнгиз. Дўстлaрингиз яxши кўргaнингизгa, сизни ёмoн дeб ўйшигa вa сизни шaнизгa булғaйдигaн oбрўингизни бузишгa ҳaрaкaт қилaдигaнлaр бoр.\nAгaр дўстингиз билaн учрaшгaнингизни вa у билaн ёқимлш суҳбaт қуришни xaёлингизгa кeлтирсaнгиз, бу сизнинг ишингизншнг мувaффaқиятли ёнaлишини бeлгилaйди.\nAммo aгaр сизнинг суҳбaтингиз бaлaнд oвoздa бўлсa — сиз ҳaқoрaт вa зиддият бўрoн учун бўлaсиз.\nЙиғилишдa нoқулaй ҳис eтсaнгиз ёки учрaшувингиз нoтўғри eкaнини тушундингиз — сиз тaқиқлaнгaн нaрсaнгизни тaқиқлaшни кутмoқдaсиз.\nAгaр ёш aёл тушидa кўплaб дўстлaрини кўрсa — туш уни бир нуcҳa қулaй ишқшбoзлик вa кaттa сeвгини вaдa қилгaндaн сўнг, у бу бoрaдa кўргaн сaй-ҳaрaкaтлaрини ҳeч қaчoн унутмaйди.\nAгaр тушидa у тaнишлaр дoирaсининг қaшшoқлиги ҳaқидa қaйғурсa, у ўзи тaнқид қилмaгунчa, ҳaқиқaтдa ҳaёт кeчшришни кутaди.\nСoнншк Миллeрдaн тушлaрнинг тaлқини\nТaниш нимa дeгaни?\nAгaр тушингиздa дўстлaрингизни кўрсaнгиз, муaммoлaргa дуч кeлaсиз вa қўллaб-қуввaтлaш энг кутилмaгaн тoмoндaн кeлaди. Aгaр сиз тaниқли тaниш юзлaрни кўрсaнгиз, лeкин у кимлигини эслaй oлмaсaнгиз — бу туш сизгa биринчи муҳaббaтли учрaшув ёки сизнинг ҳaётингизгa xилмa-xил кeлaдигaн узoқ вaқт унутилгaн дўстингиз билaн бoғлиқдир.\nТушдa одам кўриш\nAгaр қиз бир нeчтa тaнишлaр бoрлигини oрзу қилсa, дeмaк, у жудa кўп қизиқaрли ҳoббилaригa эгa бўлaди, лeкин кeйин улaргa ҳaқиқий сeвги кeрaк бўлaди. Aгaр туш кўргaн aёл жудa кaм тaниш бўлгaнлиги туфaйли қaйғурсa, бу унинг тaнлaнгaни билaн бўлгaн мунoсaбaти рoмaнтик вa чирoйли eмaс. Eҳтимoл, у зeрикaрли, кулрaнг ҳaёт кeчирaди вa сeвгининг\nAгaр кўчаaдa уни учрaшди дўст, бир суҳбaтни бoшлaш бўлгaн бир туш, ўз шaxсий ҳaётлaридa мувaффaқиятли ишлaб чиқaриш ишлaри aлбaттa, лeкин қoниқaрли бaшoрaт. Ҳaқиқий ҳaётдa xудди шу нaрсa ҳaқидa юқoри тoвушли пoртрeтлaр ҳaқидa тaнишлaр билaн бaҳслaшиш.\nAгaр пул кaттa суммaни қaрздoр тaнишлaри билaн учрaшувлaр дaвoмидa уйқу сaқлaнинг, бaзи ҳüнирини жaлб aслидa ирoдaси жудa қийин бўлaди a бeғубoр oбрўгa эгa экaнлигини чиқиб oлиш учун, дeгaн мaнoни aнглaтaди.\nузoқ вa гулли бўлaди ҳaқиқий муҳaббaт учун aслидa ё’л, лeкин ҳaммa бу ҳaрaкaт сaрф жaвoб — зиёрaт вa улaрнинг дўстлaри кўп бoр кўриш, лeкин улaр ҳaр қaндaй гaплaшиш имкoниятигa эгa бўлиш учун eмaс, бaлки тaклиф қилинaди.\nTуш тaнишлингизни кўриш ҳaқидa\nТушдa дўстингиз билaн учрaшудa вa ёқимли суҳбaт лaшсaнгиз мувaффaқиятли бизнeс oлиб бoрaсиз. Оилaдa кичик кeлишмoвчиликлaр бўлшиш мuмкин . Суҳбaт бaлaнд oвoздa ўткaзилсa — сшз кaмсштувcҳш ҳoлaтлaр вa ншзoлaр кутмoқдaсшз. Учрaшувдa нoқулaй ҳис eтсaнгиз, эҳтимoл сшз ҳaр қaндaй oдaмгa мa лум бўлгaн ҳaрoм ёки шaрмaндaли бирoр нaрсaдa қaтнaшaсиз.\nТушдa яқинлaрингизни кўрсaнгиз нимa бўлaди\nСизгa тaниш бўлгaн oдaмлaр сизнинг oдaтий ишлaрингизни вa ишлaрини рaмзий қшлишaди.\nДўстлaр билaн яxши мулoқoт:\nСизнинг бизнeсингиз жиддий муaммoлaрсиз кeтишни вaдa қилмoқдa.\nКўп йиллaр дaвoмидa сиз учрaшмaгaн сизнинг эски тaнишингизни тушидa кo’риш учун: oдaтдa ўтмишдa oлдиндaн тaнишгaн нaрсaлaргa дуч кeлишингиз кeрaк.\nТушдa тaниш нимaни aнглaтaди\nTaнишингни кўҳaдa кўриб қoлсaнг-кuтилмaгaн тaсoдиф.\nУнинг юзидa aжинлaр кўриш- у ёлғончи экaнлигидaн дaлoлaт.\nTaнишингизни сaриқ сaқoли бўлсa- дeмaк у ёлғончи.\nТaниш мeҳмoнлaр кутиб oлиш — нaфрaт, ёқтирмaслик ,янгиликлaр.\nTaнишлaрни тушдa кўриш нимaни билдирaди\nТaниш oдaмлaр вa сизнинг дўстлaрингиз — шaxсингизнинг турли жиҳaтлaишни — сaмимийлик, мeҳмoндўстлик, сaмимийлик, қувнoқ кўнгилни ифoдaлaйди.


23:46, 15.06.2020 // 116350\nЎзбекистонда 15 июнь куни 183 кишида коронавирус аниқланди. Янги ҳолатларнинг 29 таси аҳоли орасида қайд этилди\nЎзбекистонда 14 июнь соат 23:00 дан 15 июнь соат 23:00 га қадар коронавирусни юқтириб олиш билан боғлиқ 183 та ҳолат қайд этилди. Бу бир кун давомида энг кўп касаллик аниқланиши бўйича Ўзбекистонда иккинчи натижа. 7 июнь куни 237 кишида коронавирус аниқланганди.\nЯнги қайд этилган ҳолатларнинг\n144 таси карантин муассасаларидаги фуқаролар орасида;\n29 таси аҳоли орасида (Тошкент шаҳрида — 25 та, Самарқанд вилоятида — 3 та, Хоразм вилоятида — 1 та)\n10 таси Тошкент вилоятига хориждан кириб келган халқаро юк ташувчи автомашина ҳайдовчилари орасида аниқланган.\n15 июнь куни янги касалланиш ҳолатлари Ўзбекистоннинг 7 та ҳудудида қайд этилди. Янги ҳолатларнинг асосий қисми Тошкент шаҳри ва вилояти ҳиссасига тўғри келди. Коронавирусга чалинганлар сони охирги 6 соатда кескин кўпайди. Соат 17:00 дан соат 23:00 гача 109 кишида коронавирус аниқланди.\nТошкент шаҳрида бир кун ичида аҳоли орасида 25 та ҳолат қайд этилди. Сўнгги кунларда пойтахтда аҳоли орасида коронавирус юқтириб олиш ҳолати аҳоли орасида 20 тадан ошмаётганди. Роппа-роса бир ҳафта аввал — 8 июнда Тошкентда аҳоли орасида 54 киши коронавирус юқтириб олганди. Ундан бир кун аввал эса Тошкентда 195 та ҳолат қайд этилганди. Пойтахтда июнь ойида фақат 3 июнь куни аҳоли орасида биронта ҳам касалликни юқтириб олиш ҳолати қайд этилмаганди.\nМавзуга доир: Ўзбекистонда метро фаолиятига нима учун рухсат берилмаётгани тушунтирилди\n3 та янги ҳолат қайд этилган Самарқанд вилоятида 3 кун ўтиб яна аҳоли орасида касаллик юқтириб олиш ҳолати аниқланди. Хоразм вилоятида касаллик аниқланган 10 кишидан 1 нафари аҳоли орасида аниқланди. Вилоятда охирги марта 10 июнь куни аҳоли орасида коронавирус аниқланганди.\nБухоро, Навоий ва Наманган вилоятларида 15 июнда касалликни юқтириб олиш ҳолатлари коронавирусга чалинганлар билан мулоқотда бўлганлар орасида аниқланди.\nМавзуга доир: Ўзбекистонда «қизил», «сариқ» ва «яшил» тоифадаги ҳудудлар рўйхати янгиланди\n15 июнь давомида 76 нафар фуқаро соғайди. Шундан 33 нафари Навоий вилоятидаги, 24 нафари Тошкент шаҳридаги, 17 нафари Самарқанд вилоятидаги, 2 нафари эса Андижон вилоятидаги тиббиёт муассасаларида шифо топди. Эндиликда коронавирусдан даволанган кишилар тўғридан-тўғри уйларига кузатилмоқда. 12 июндан бошлаб коронавирусдан соғайган беморларни реабилитацияга кузатиш тажрибасидан воз кечилган.\nАпрель ойидан бери илк марта шифохоналарда даволанаётган беморлар сони 1200 нафардан ошиб кетди. Айни вақтда шифохоналардаги 1225 нафар бемордан 1026 нафари Тошкентдаги тиббиёт муассасаларида даволанмоқда (Сирдарё вилоятидаги беморлар ҳам Тошкент шаҳрига ўтказилган). Қолган 199 нафар бемор мамлакатнинг 9 ҳудудидаги шифохоналарда даволанмоқда.\nҲозирда касаллик қайд этилган жами 5263 нафар бемордан 4019 нафари соғайиб, даволаниш кўрсаткичи 76 фоизни ташкил этмоқда. Бу борадаги кўрсаткич кетма-кет иккинчи кун 1 фоизга пасаймоқда.\nМаълумот ўрнида, Жиззах ва Фарғона вилоятлари коронавирусдан холи ҳудуд бўлиб турибди. Қорақалпоғистонда 6, Андижонда 7, Сурхондарёда 9, Бухорода 15, Наманганда 16, Самарқандда 20, Хоразмда 24, Қашқадарёда 49 ва Навоийда 51 нафар бемор қолди.\nАйни пайтда тиббиёт муассасаларида даволанаётган 1225 нафар бемордан 14 нафари оғир, 2 нафари эса ўта оғир аҳволда. Бир сутка аввал, ҳатто кундузги соат 10:00 да ҳам аҳволи оғир беморлар 12 нафар, аҳволи ўта оғир беморлар 2 нафар эди. Аҳволи оғир беморларнинг камида 1 нафари Сурхондарё вилоятида даволанмоқда.\nҲозирда Ўзбекистонда уй карантинида 27 379 нафар, стационар карантинда эса 20 963 нафар фуқаро тиббий кузатувда бўлиб турибди. Бир кун ичида уй карантинидаги фуқаролар сони 918 нафарга, стационар карантиндаги фуқаролар сони 754 нафарга камайди.\n12:13 Кеча // 97948\n11:54 Кеча // 81549\n21:41, 03.12.2021 // 80499\n08:13 Кеча // 62465\n22:46, 03.12.2021 // 59292


БЕТАЛМИК 0,5% – medu.uz – Дорилар ҳақида маълумотлар ўзбек тилида\nHome Йўриқномалар БЕТАЛМИК 0,5%\nBetaxolol hydrochloride (бетаксолол гидрохлориди)\nУшбу дори воситасини қўллашни бошлашдан олдин маълумотни тўлиқ ўқиб чиқинг.\nКейинчалик бирон-бир саволлар пайдо бўлган ҳолларда шифокорингиз ёки фармацевтга мурожаат этинг.\nБеталмик 0,5% нима ва у нима учун қўлланади\nБеталмик 0,5% ни қўллашдан олдин нималарни билиш керак\nБеталмик 0,5% қандай қўлланади\nБеталмик 0,5% ни қандай сақлаш керак\nБЕТАЛМИК 0,5% кўзларда босимни самарали (кўз ички босимини) пасайтирувчи бетаксолол (бета-адреноблокатор) сақловчи кўзга томизиш учун мўлжалланган томчидир.\nБЕТАЛМИК 0,5% катталарда сурункали оддий глаукома ёки кўз ички гипертензиясида (кўз ички босимини ошиши) ошган кўз ички босимини пасайтириш учун қўлланади. Уни мустақил равишда ёки кўз ички босимини пасайтирувчи кўзга томимиз учун бошқа томчилар билан бирга қўллаш мумкин.\nАгар қуйидаги ҳолатлар бўлса, БЕТАЛМИК 0,5% ни қўлламанг:\nагар Сизда бетаксолол ёки ушбу препаратнинг ҳар қандай компонентига (6-бўлимга қаранг) аллергия бўлса\nагар Сизда оғир астма, оғир сурункали обструктив бронхит (ҳансираш, нафас олишни қийинлашиши ва/ёки доимий йўтални чақириши мумкин бўлган ўпканинг оғир ҳолати) каби нафас олиш билан муаммолар бўлса ёки аввал бўлган бўлса\nагар Сизда юрак секин урса, юрак етишмовчилиги ёки юрак ритмини бузилишлари (юракни номунтазам уриши) бўлса\nшох пардада моддалар алмашинувини бузилишилари (шох парданинг дистрофик ўзгаришлари) бўлса.\nБЕТАЛМИК 0,5% эҳтиёткорлик билан қўлланади\nАгар қуйидаги ҳолатлар Сизда ҳозир мавжуд бўлса ёки аввал кузатилган бўлса, бу препаратни қўллашдан олдин шифокорингизга хабар беринг:\nЮрак ишемик касаллиги (симптомлари кўкракда оғриқ ёки қисилиш ҳисси, ҳансираш ёки бўғилиш), юрак етишмовчилиги, қон босими паст бўлса\nБрадикардия каби юрак ритмини бузилишлари\nНафас билан муаммолар, астма ёки ўпканинг сурункали обструктив касаллиги\nҚон айланишини ёмонлашиши (масалан, Рейно касаллиги ёки Рейно синдроми)\nҚандли диабет, чунки бетаксолол қонда қанд даражасини пастлиги белгилари ва симптомларини яшириши мумкин\nҚалқонсимон безининг гиперфаоллиги, чунки бетаксолол бу белгилар ва симптомларни яшириши мумкин\nОперациядан олдин Сиз Беталмик 0,5% қўллаётганлигингиз ҳақида шифокорингизга хабар беринг, чунки бетаксолол анестезия вақтида қўлланадиган айрим дори воситаларининг самараларини ўзгартириши мумкин.\nБолаларда препаратни қўллашнинг самарадорлиги ва хавфсизлиги аниқланмаган. Шунинг учун Беталмик 0,5% ни болаларда қўллаш тавсия этилмайди.\nБеталмик® 0,5% ни бошқа дори воситалари билан ўзаро таъсири\nБеталмик® 0,5% Сиз қўллаётган дори воситаларига, шу жумладан глаукомани даволаш учун кўзга томизиш учун бошқа томчиларга таъсир кўрсатиши мумкин. Агар Сиз қон босимини пасайтириш учун препаратлар, юрак препаратлари ёки диабетни даволаш учун воситаларни қўллаётган бўлсангиз ёки қўлламоқчи бўлсангиз шифокорингизга хабар беринг. Агар Сиз бошқа дори воситаларини, шу жумладан рецептсиз бериладиган дори воситаларини қабул қилаётган ёки яқинда қабул қилган бўлсангиз, илтимос, шифокорингиз ёки фармацевтга хабар беринг.\nБета-адреноблокаторлар ва Беталмик 0,5% ни бирга қўллаш Беталмик 0,5% нинг самарасини кучайтириши ёки бета-блокаторларни қўллашнинг умумий самараларини кучайтириши мумкин.\nБеталмик 0,5% ва резерпин каби препаратларни бир вақтда қўллаш артериал босимни пасайиши ёки юрак қисқаришлари сонини камайишига олиб келиши мумкин. Шунингдек адренергик психотроп препаратларни ёндош қабул қилаётган пациентларда ҳам эҳтиёткорлик билан қўллаш керак.\nАгар Сиз ҳар қандай бошқа дори воситаларини қўллаётган, яқин орада қўллаган бўлсангиз ёки қўллашни режалаштирган бўлсангиз, бу ҳақида шифокорингизга хабар беринг.\nОдатда Беталмик 0,5% ва бошқа препаратларни қўллаш орасида беш минутлик интервалга риоя қилиш тавсия этилади.\nБеталмик 0,5% ни овқат ва ичимликлар билан қўллаш\nАгар Сиз ҳомиладор бўлсангиз, шифокорингиз зарур деб ҳисобламагунча Беталмик 0,5% ни қўлламанг.\nЭмизиш даврида Беталмик 0,5% ни қўлламанг. Бетаксолол сизнинг кўкрак сутингизга тушиши мумкин. Эмизиш даврида бирон-бир препаратни қўллашдан олдин шифокор билан маслаҳатлашинг.\nПрепаратни кўзга қўллагандан кейин қисқа вақт ўтгач кўришни ноаниқлиги пайдо бўлади, автотранспорт воситаларини бошқариш ёки механизмларни эксплуатация қилишни қийинлаштириши мумкин. Шунинг учун томизгандан кейин юқоридаги ҳаракатларни бажаришдан олдин камида 20 минут кутиш тавсия этилади.\nБеталмик 0,5% бензалконий хлориди сақлайди\nПрепарат консервант – бензалконий хлориди сақлайди. Бензалконий хлориди юмшоқ контакт линзаларга сўрилиши мумкин. Шунинг учун Сиз Беталмик 0,5% ни қўллагандан кейин контакт линзаларни тақишдан олдин камида 20 минут кутишингиз керак.\nБу препаратни ҳар доим шифокорингиз ёки фармацевт буюрганидек қўлланг. Препаратни тўғри қўллаётганлигингизга ишонч ҳосил қилмасангиз, шифокорингиз ёки фармацевт билан маслаҳатлашинг.\nПрепаратни қўллашдан олдин қўлларни ҳар доим ювинг.\nҚуйидаги усулда қўлланади:\nҲимоя қалпоқчасини ечинг. Бошни орқага ташланг ва юқорига қаранг. Флаконни туби билан юқорига қаратинг ва уни сиқиб буюрилган миқдорда томчиларни конъюнктивал қопчага томизинг. Тизимли сўрилишни камайтириш учун томизишдан олдин кўзнинг ички бурчаги соҳасида кўз ёши қопчасини босиш ва 2-3 минутдан кейин қўйиб юбориш тавсия этилади. Томизганда флакон кўзларга ёки қовоқларга тегиши мумкин эмас. Ифлосланишни олдини олиш учун қалпоқчани зич ёпинг.\nАниқ дозаси ва даволаш давомийлигини ҳар доим даволовчи шифокор томонидан белгиланади. Агар шифокорингиз ўзгача буюрмаган бўлса, катталарга 1 томчидан суткада икки марта 12 соатлик интервал билан қўллаш тавсия этилади. Даволаш одатда давомли ва Сиз уни фақат шифокор тавсияси бўйича тўхтатишингиз ёки дозани ўзгартиришингиз мумкин. Даволашнинг биринчи ойи давомида кўз ички босими даражаси текширилиши керак. Шифокор заруратга қараб пациентларда босимни ўлчайди.\nПрепаратни болаларда қўллашнинг самарадорлиги ва хавфсизлиги аниқланмаган. Шунинг учун Беталмик 0,5% ни болаларда қўллаш тавсия этилмайди. Бола томонидан тўсатдан ичга қабул қилинганда дарҳол тиббий ёрдамга мурожаат этинг.\nАгар Сиз Беталмик 0,5% ни кўзга томизиш учун бошқа томчилар билан бирга қўллаётган бўлсангиз, бошқа томчиларни қўллашдан олдин 5-15 минут кутинг.\nЁпиқ бурчакли глаукомани даволаганда Беталмик 0,5% ни миотиклар (қорачиқни торайтирувчи препаратлар) билан бирга қўллаш керак.\nАгар Сиз Беталмик 0,5% ни керагидан ортиқ қўллаган бўлсангиз\nСизга ҳеч қандай бевосита хавф йўқ. Кейинги қўллашда шифокор буюрган дозага мувофиқ томчилар миқдорини ишлатинг.\nАгар Сиз Беталмик 0,5% ни қўллашни унутган бўлсангиз\nЁдингизга тушиши биланоқ дарҳол қўллашни бошланг. Кейинчалик тавсия этилган дозани одатдаги вақтда қўллашни давом эттиринг. Ўтказиб юборилган дозани ўрнини тўлдириш учун икки марта дозани қўлламанг.\nАгар Сиз Беталмик 0,5% ни қўллашни тўхтатган бўлсангиз\nАгар шифокор Сизга айтмаган бўлса, Беталмик 0,5% ни қўллашни тўхтатманг.\nАгар бундай самаралар жиддий бўлмаса, Сиз томчиларни қўллашни давом эттиришингиз мумкин. Агар Сиз гумон қилсангиз, шифокорингиз ёки фармацевт билан маслаҳатлашинг. Шифокорингиз билан маслаҳатлашмасдан бу препаратни қўллашни тўхтатманг.\nҚуйида санаб ўтилган бўлиши мумкин бўлган ножўя самараларнинг тез-тезлиги қуйидаги тартибда белгиланган:\nЖуда тез-тез (10 пациентдан 1 тадан кўпроғида учрайди)\nКам ҳолларда (10000 пациентдан 1-10 тасида учрайди)\nБарча кўзга томизиш учун бошқа томчилар каби бетаксолол қонга сўрилади. Бу шунингдек вена ичига ва/ёки перорал қўлланадиган бета-блокаторларга ўхшаш ножўя самаралар чақириши мумкин. Кўзларга маҳаллий қўлланилгандан кейин ножўя самараларнинг тез-тезлиги препарат ичга ёки вена ичига юборилганга нисбатан паст. Санаб ўтилган ножўя кўз касалликларини даволаш учун қўлланилганда бета-блокаторлар синфида кузатиладиган реакцияларни ўз ичига олади:\nкўзларни таъсирланиши белгилари ва симптомлари (масалан, ачишиш, санчиш, қичишиш, кўз ёши оқиши, қизариш)\nшох пардани яллиғланиши, шох парданинг сезувчанлигини пасайиши, кўзларни қуриши\nҳушдан кетиш (вақтинча ҳушни йўқотиш)\nкўришни ноаниқлиги, юқори қовоқни тушиши, иккиланган кўриш\nкўнгил айниши, меъда томонидан бузилишлар\nмушак кучсизлиги, толиқиш.\nқонда глюкоза даражасини пастлиги\nуйқу билан муаммолар (уйқусизлик), тунги даҳшатлар, хотирани йўқолиши\nҳушдан кетиш, инсульт, бош мияга қон келишини камайиши, миастения белгилари ва симптомларини кўпайиши (мушак томонидан бузилишлар), одатдаги бўлмаган ҳиссиётлар (увишиш каби)\nумумий аллергия реакциялар, масалан тери ости шиши (юз ва қўл-оёқс соҳалари, шунингдек нафас йўлларида пайдо бўлиши мумкин, бу ютиш ёки нафас олишда қийинчиликлар туғдириши мумкин), эшакеми ёки қичишувчи тошма, маҳаллий ва умумий қичишиш, тошма, оғир аллергик реакциялар.\nкўкракда оғриқ, юрак уришини тезлашиши, шишлар (суюқликни тўпланиши), юрак ритмини ёки уриш тезлигини ўзгариши, димланган юрак етишмовчилиги (суюқликни тўпланиши оқибаида ҳансираш ва оёқларни шиши билан кечувчи касаллик), юрак ритмини бузилишлари, юрак хуружлари.\nқон босимини пасайиши, Рейно синдроми, қўл ва оёқларни совуши\nўпкада нафас йўлларини торайиши (асосан аввал касалликлари мавжуд бўлган беморларда), нафас олишни қийинлашиши, йўтал\nдиарея, оғизни қуриши, қоринда оғриқ, қусиш\nжисмоний юкламасиз мушакларда оғриқ\nжинсий дисфункция, либидони пасайиши.\nАгар Сиз ҳар қандай ножўя самаралардан биронтаси жиддийлашса ёки Сиз истеъмолчилар учун ушбу маълумотда таърифланмаган бирон-бир ножўя самараларни сезсангиз, илтимос, шифокорингиз ёки фармацевтга хабар беринг.\nДори воситаларини оқава сувларга ёки маиший чиқиндиларга ташлаш мумкин эмас. Сиз ишлатмайдиган дори воситаларини қандай ташлаб юбориш ҳақида фармацевтдан сўранг. Бу чоралар атроф муҳитни ҳимоя қилишга ёрдам беради.\nБеталмик 0,5% нима сақлайди\nФаол модда бўлиб 1 мл эритмада 5,0 мг бетаксололга эквивалент 5,6 мг бетаксолол гидрохлориди ҳисобланади.\nБошқа компонентлар: natrii chloridum (натрий хлориди)\ndinatrii edetas (динатрий эдетати)\nnatrii hydroxidum (натрий гидроксиди)\nbenzalkonii chloridum (бензалконий хлориди) – консервант\naqua ad iniectabilia (инъекция учун сув)\nБеталмик 0,5% қандай кўринишга эга ва ўрам ичидагиси


Трамп АҚШнинг ҳукмронлигига нуқта қўядими?\nДональд Трампнинг иқтисодий ютуғи ортидан супердержаванинг қулаши юз бериши ва бу ҳолат Михаил Горбачёвнинг СССРни тарқалишига сабабчи бўлган омадсиз сиёсати тақдирини такрорлаши мумкин, деб ёзади Asia Times шарҳловчиси Ража Мерфи. РИА Новости хабарига асосан.\nЖурналист фикрига кўра, Трамп юритаётган иқтисодий сиёсат туфайли АҚШ дунёдаги етакчиликни бой бериши мумкин. АҚШ президенти бошқа давлатларга, улар жуда осонликча воз кечадиган шартларни қўймоқда.\nМисол учун, қатор мамлакатлар АҚШнинг Эронга қарши киритган санкцияларига ёппасига қарши чиқдилар ва улар бу санкцияларни "бирёқлама ҳамда ноқонуний", деб топдилар. АҚШ Давлат департаменти бу мамлакатларга Эрондан нефт олишга рухсат берганлигини журналист "ўтиб кетаётган поездга яшил байроқ силкитиш" билан тенглаган.\nЭҳтимол, Трамп, Қўшма Штатларга иқтисодий ўрадан чиқишга ва 21,6 триллион доллар миқдоридаги давлат қарзини ёпишга ёрдам ҳам берар, аммо бу "америка гегемониясининг ҳалокати"ни билдиради, деб таъкидлайди журналист.\nТрамп "садақа" сиёсатидан воз кечмоқда, хусусан, НАТО бўйича иттифоқдошларининг хавфсизликка кўпроқ ҳаражат қилиш талабини рад этди, бошқа мамлакатларга бериладиган молиявий кўмакни ҳам кескин қисқартирди - 2016 йилда бу кўмак 50 миллиард доллар бўлган бўлса, 2017 йилга келиб 7,7 миллиардни ташкил этди.\nШунингдек, ўзини қаттиқ ҳурмат қиладиган мамлакатлар раҳбарлари АҚШ "мунофиқлигига" тоқат қилишмайди, деб ҳисоблайди журналист. Мисол учун, ядро қуроли учун санкциялар эълон қилиш масаласида. Ахир АҚШнинг ўзи дунёдаги энг йирик ядровий арсеналга эга. Ёки бу мамлакатлар "АҚШ сайловларига бўладиган тахминий аралашувлар атрофидаги жазава" устидан очиқчасига кулишлари мумкин, ахир Американинг бошқа мамлакатлар ишларига аралашувлари рўйхати жуда катта.\nШунингдек, Қўшма Штатларнинг иккиюзламачилиги ҳақида "сўзловчи" бошқа ҳолатлар ҳам эсга олиниши мумкин, хусусан, Лотин Америкаси мамлакатларида режимлар ўзгариши, "қонли диктаторлар"нинг қўллаб-қувватланиши ва Яқин Шарқдаги вазиятнинг издан чиқарилиши.\nОхир-оқибат, иқтисодий жиҳатдан муваффақият қозонган Қўшма Штатлар, ўз ички муаммолари гирдобида қолади, деб таъкидлайди журналист. "Бизнинг даврдаги сўнгги империянинг якуни яқин. Аммо бу ўзгаришлар, Оқ Уйда ўзи хоҳламаган тарзда Горбачев-2га айланган киши туфайли, тенг ва адолатли дунё қуришга имкон беради", - деб ёзади Мерфи.\nКиритилди: 15:43 08.11.2018. Ўқилди: 698 марта. Фикрлар сони: 0 та.\nЯпонияда 2020 йилдан дўконларда пластик пакетлар пулли...


Ўшда халқаро марказ иш бошлади\n17 октябр 2021, Тошкент вақти: 20:12\nҚирғизистон жанубида фаолият юритаётган ҳуқуқий марказ болалар муҳофазаси бўйича ҳам юридик маслаҳатлар беради.\n5 июлда иш бошлаган марказ ходимлари шу кунга қадар жамоатчилик учун эълон қилинган 3 та ишонч телефон рақамларининг ҳар бирига кунига 20 дан ортиқ қўнғироқ бўлаётгани, жуда кўпчилик юридик маслаҳатга ва ёрдамга муҳтож экани ҳақида сўзламоқда.\n- Ҳозир биз 24 соат давомида ҳуқуқий консультациялар бераяпмиз. Уйлари куйиб кетган одамларга йўл кўрсатамиз, масалан, етказилган зарарни баҳолайдиган комиссия чақириш, бедарак йўқолганлар, болалар ҳимояси, тиббий ёрдам масалаларида. Бу борада биз маълумот берамиз қайси рақамга қўнғироқ қилиб, ёрдам олиш бўйича. Шунингдек, Қизил хоч қўмитасига йўқолган одамлар бўйича маълумот жўнатамиз. Ота-онасини йўқотган болаларни топишга ёрдам берамиз. Йўқолган ҳужжатларни тиклаш бўйича ёрдам берамиз.\nОзодлик: Биздаги маълумотларга кўра, Ўшда паспортларни тиклаш жараёни аллақачон бошланган. Бунга қўшимча равишда сизлар қандай ёрдам бера оласизлар?\n- Кўп одамлар қаерга мурожаат қилишни билмайди. Паспорт столларига қандай ҳужжатлар тақдим этиш лозимлигини билмайди. Шу бўйича ёрдам берамиз. Бунинг учун ариза ёзилади, яшаш жойидан справка олинади, кейин Ф-1 деган форма бор, шу тўлдирилади, 3х4 ҳажмдаги 2 дона рангли фотосурат ва 52 сўм банкка тўланиши керак.\nОзодлик: Адвокатлик ёрдами ҳам кўрсатасизларми?\n- Йўқ. Фақат ички ишлар бошқармасидан вакиллар келиб, ноқонуний иш қилса, одамларга қандай қилиб бепул адвокат топиш мумкинлигини тушунтирамиз.\nОзодлик: Бепул адвокат топса бўладими?\n- Инсон ҳуқуқлари бўйича адвокатлик маркази бор. Шуларга мурожаат қилиш керак. Уларда одамларни бепул адвокат билан таъминлаш бўйича лойиҳа бор. Шу лойиҳа бўйича улар одамлар танлаган адвокатларга пул тўлаб беради.\nОзодлик: Болалар муҳофазаси бўйича қандай ёрдам бера оласизлар?\n- Дейлик, ота-онасиз қолган болалар бўлиши мумкин. Масалан, Ўш воқеаларида бир аёл қаттиқ жароҳат олиб, касалхонада ётганида, унинг беш боласи йўқолиб қолган. Бу бўйича биз Қизил хоч қўмитасига мурожаат қилдик, ҳозир улар бу иш билан шуғулланишаяпти.\nОзодлик: Сизлар фақат халқаро ташкилотлар билан ишлайсизларми ё давлат идоралари билан ҳам ҳамкорлик қиласизларми?\n- Ҳа. Масалан, одамлар ўзлари ички ишлар бошқармаси, миллий хавфсизлик хизмати, комендатурага мурожаат қилишолмаса, биз бу ишда уларга ёрдам берамиз.\nОзодлик: Сизларга асосан қандай масалаларда мурожаат қилишаяпти?\n- Масалан, ҳозир провокациялар кўп бўлаяпти. Дейлик, кимдир “қирғизлар келаяпти” деб миш-миш тарқатади, одамлар эса: “Қаерга қочамиз?” деб бизга мурожаат қилишади. Биз буни аниқлаймиз, миллий хавфсизлик хизматига қўнғироқ қиламиз. Вазиятни билгач, одамларни тинчлантирамиз. Яна кейинги пайтда бизга фарзандини ички ишлар ходимлари олиб кетган кишилар кўп мурожаат қилишаяпти.\nОзодлик: Уларга қандай ёрдам кўрсатаяпсизлар?\n- Биз уларга бепул адвокат топишга ёрдам берамиз. Яна бу ҳақда Қизил хоч қўмитасига мурожаат қиламиз олиб кетилган кишиларнинг вақтинча сақлаш изоляторида бор-йўқлигини аниқлаб бериш бўйича. Биз билан Ўш шаҳрида +996 555 509944, +996 555 519944 рақамлари орқали боғланиш мумкин. Жалолобод шаҳрида ҳам ходимимиз бор, унинг рақами +996 555 529944, деди Ўш шаҳридаги БМТ қочқинлар иши бўйича олий комиссарлиги офиси ёрдамида фаолият юритаётган Халқаро муҳофаза бўйича кўмак маркази ходимаси Ойгул Матиева.\nАйни пайтда марказ ходимлари Қирғизистон жанубидаги воқеаларда жабрланган кишилар турли масалаларда мурожаат қилиши учун қуйидаги телефон рақамларини ҳам тақдим этганлар:\nЙўқолган ҳужжатларни тиклаш масаласида:\nҚирғизистон муваққат ҳукуматининг фуқароларга шахсни тасдиқловчи ҳужжатларни вақтинча осонлаштирилган тартибда бериш ҳақида жорий йил 25 июнида қабул қилинган қарорига мувофиқ, паспорт ёки туғилганлик ҳақидаги гувоҳнома осонлаштирилган тартибда берилади ва бу ҳужжатларни олиш учун Ўш шаҳри ва вилояти паспорт столига мурожаат қилинади. Телефонлар - (+996 3222) 55082, 24821.\nТиббий ёрдам олиш масалалари бўйича:\n1. Қирғизистон соғлиқни сақлаш вазирлигининг Ўшдаги шўъбаси - (+996 3222) 8 88 13\n2. Қизил ярим ой миллий қўмитаси - (+996 3222) 2 28 15\n3. Психологларнинг мобил гуруҳи - (+996 772) 702642\n4. Халқаро Қизил хоч қўмитаси - (+996 3222) 46797\nЖамоат тартибини сақлаш (Ҳуқуқ-тартибот идоралари):\n1. Ўш шаҳри ички ишлар бошқармасининг навбатчи бўлими - 102; (+996 3222) 5 59 10\n2. Миллий хавфсизлик давлат хизмати - (+996 3222) 2 66 76\n3. Ўш вилояти коменданти - (+996 3222) 5 72 99\n4. Ўш шаҳри комендатураси - (+996 3222) 5 59 10\n5. Фавқулодда вазиятлар вазирлиги - (+996 3222) 2 18 44:\nБолаларни ҳимоя қилиш масалалари бўйича:\n1. ЮНИСЕФ - (+996 3222) 26641; +996 772 500362 Елена Зайченко\nБедарак йўқолган фуқароларни қидириш масалалари бўйича:\n1. Ўш шаҳрида бўйича: ички ишлар бошқармасининг тезкор навбатчиси - (+996 3222) 57181\n2. Ўш вилояти бўйича: ички ишлар бошқармасининг тезкор навбатчиси - (+996 3222) 55910\n3. Маҳкамалараро тергов-тезкор гуруҳи - (+996 3222) 24153, 55265\nЁнган уйлар ва бошқа объектлар кўламини аниқлаш ва бу ҳодисаларни текшириш масалалари бўйича:\n1. Ўш шаҳрида бузилган уйлар ва мулклар учун товон тўлаш масалалари бўйича Ўш шаҳар ҳудудлараро бошқармасига мурожаат қилиш мумкин - (+996 3222) 21323, 23513\nМанзил: Ўш шаҳри, Заднепровский кўчаси, 4-уй.\n2. Ўш вилоятида бузилган уйлар ва мулклар учун товон тўлаш масалалари бўйича Ўш вилоят ҳудудлараро бошқармасига мурожаат қилиш мумкин - (+996 3222) 20665, 57495; 55270\nМанзил: Ўш шаҳри, Масалиев кўчаси, 75-уй.\nКўчмас мулк ҳужжатларини тиклаш масалалари бўйича:\n1. Ўш шаҳри давлат регистри - (+996 3222) 8-45-06, 8-44-52\n2. Қорасув тумани давлат регистри - (+996 3232) 2-28-71, 2-60-89\nЎғирланган автомобиллар ва ўғирликлар масаласи бўйича:\n1. Ўш шаҳри бўйича – Ўш шаҳри ички ишлар бошқармаси - (+996 3222) 23716\n2. Ўш вилояти бўйича – Мақамбаев Сталбек - (+996 771) 880005